ВЪПРОСИ И ОТГОВОРИ ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG161PO003-1.1.03

„РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ ЧРЕЗ ПОДКРЕПА ЗА ВНЕДРЯВАНЕ НА ИНОВАТИВНИ ПРОДУКТИ, ПРОЦЕСИ И УСЛУГИ”



ОТГОВОРИ ПУБЛИКУВАНИ НА 04.05.2010г.

ВЪПРОС 1

Уважаеми дами/господа, 
Моля, за вашето мнение по отношение на следните въпроси, във връзка с Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за
внедряване на иновативни продукти, процеси и услуги”: 

1. Доколкото в текста на документа се включва понятието "интелектуална", а не е изрично посочено понятието "индустриална" собственост, допустими ли са кандидати, които разполагат с/или са в процес на придобиване/ на авторски права (като дял от интелектуалната собственост) върху внедряваните иновативни продукти/процеси/услуги.

2. Допустими ли са проекти, за които не е приложимо предоставянето на един или повече от изискуемите задължителни придружителни документи? По-конкретно, допустим ли е проект, за който по същество не е възможно издаването на документ по т "й" (стр.37), въпреки че отговаря на всички посочени изисквания - предмет на проекта е иновативен процес, разработен по поръчка на кандидата, авторските правата върху който (база от данни, ноу хау и всички свързани с това имуществени и неимуществени права) ще бъдат апортирани в дружеството по силата на отделно Споразумение.


3. Каква е дефиницията на "софтуер" по смисъла на Насоките за кандидатстване? Уеб сайтовете попадат ли в тази категория?


4. Приветствам политиката за публичност по тази схема, по която можеше да се изпращат коментари. Считам, че за да се запази стойността на тази политика, би следвало всички получени предложения да бъдат публикувани, за да се види каква част от тях са взети предвид... 

Последният ми въпрос касае  процедура 1.1.1. - Подкрепа за създаване и развитие на стартиращи иновативни предприятия - На коя дата най-късно се очакват решенията за кандидатите, подали предложения през 2009 година? Наясно съм с факта, че комисията се събира на всеки 10 подадени проекта, но какъв е срокът тази комисия да се произнесе след като вече е сформирана. Кое е лицето, от което трябва да се търси отговорност в случай на забава на това решение? 

Благодаря предварително 

Бенефициент 
06.04.2010. 

ОТГОВОР 1

1. Съгласно т. 2.1.2 „Специфични критерии за допустимост на кандидатите” от Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” детайлно са указани всички специфични критерии, на които следва да отговарят кандидатите, за да бъдат допустими за финансиране, а именно „...допустими за финансиране по настоящата процедура са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост, или внедрявания по проекта иновативен продукт, процес или услуга са създадени въз основа на договор, по който кандидатът е възложител, като е възможен един от следните варианти. 

Вариант 1:

Кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес. В случаите на внедряване на иновативна услуга – кандидатите следва да притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата.

Вариант 2:

Кандидатите внедряват иновативен софтуер - собствена разработка, посредством който ще предоставят иновативни услуги. В този случай кандидатът следва да представи удостоверение, издадено от експертна комисия към Министерство на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством който ще се предоставя/т иновативна/ите услуга/и, издадено по реда, посочен в т. 2.2, 2) от Насоките за кандидатстване, по-долу.

Вариант 3:

Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането.

Вариант 4:

Кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга – са подали в Патентно ведомство заявка за патент за изобретение за продукта/процеса, посредством който ще се осъществява/предоставя услугата. Датата на подаване на заявката за патент трябва да е преди датата на подаване на проектното предложение.”

Предвид изложеното, следва да имате предвид, че посочените 4 варианта изчерпват всички възможности за допустимост на кандидатите по процедурата. В случай, че представлявания от Вас кандидат не попада в един от посочените 4 варианта, същият не отговаря на критериите за допустимост по процедурата независимо от обстоятелството, че „разполага с/или е в процес на придобиване/ на авторски права”, както е посочено във въпроса Ви.
Понятието „интелектуална собственост” по смисъла, вложен в Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” допуска авторско право по отношение единствено и само на внедряването на иновативен софтуер – собствена разработка, посредством който ще се предоставят иновативни услуги (както е посочено във Вариант 2, по-горе). В този случай кандидатът следва да представи удостоверение, издадено от експертна комисия към Министерството на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством, който ще се предоставя иновативната услуга, както и че внедреният софтуер е иновативен по отношение на неговата функционалност при спазване на изискванията на одобрената методика за оценка с цел удостоверяване иновативността и правата по интелектуална собственост върху внедрявания софтуер от кандидата – Приложение Ц „Методика за оценка с цел удостоверяване иновативността и правата по интелектуална собственост върху внедрявания софтуер, рег. №: М-1/24.02.2010 г.”  към Насоките за кандидатстване по процедурата.

2. Когато представянето на даден документ, посочен в т. 3.1.1.2 „Придружителни документи” от Насоките за кандидатстване, не е задължително за всички кандидати, това е указано в съответния текст, посредством изрази като: „в случай че”, „приложимо в случаите на”, „незадължителни документи, които се представят по преценка на кандидата”. Доколкото в буква „й” на т. 3.1.1.2, липсва такова указание, в зависимост от конкретното си проектно предложение, кандидатът следва да представи поне един от изброените документи. 

3. Моля имайте предвид, че съгласно т. 2.1.2 „Специфични критерии за допустимост на кандидатите” от Насоките за кандидатстване по процедурата, допустими за финансиране са кандидати, които „внедряват иновативен софтуер - собствена разработка, посредством който ще предоставят иновативни услуги”. В тази връзка следва да се съобразите със следните определения, посочени в т. 1.3 от Насоките:

„...иновативен продукт – нов или значително усъвършенстван продукт, който може да представлява, както краен продукт за продажба на трети лица, така и база за производство на други продукти или предоставяне на услуги. 

- иновативен процес - нов или значително усъвършенстван метод за по- ефективно, по-качествено или по-бързо постигане на определени резултати.

- иновативна услуга - нова или значително усъвършенствана услуга, предоставяна на база иновативен продукт или процес.”

Доколкото съгласно критериите за допустимост на кандидатите по процедурата, внедрявания иновативен софтуер следва да бъде база за предоставянето на иновативна услуга (по смисъла на посоченото определение за иновативна услуга), то този софтуер следва да отговаря на определението за иновативен продукт или иновативен процес. С посочените определения следва да бъде съобразена и визираната във въпроса Ви „интернет страница”, при преценката за съответствие с критериите за допустимост по процедурата.

4. Отправената препоръка ще бъде взета под внимание. 

5. Зададеният въпрос се отнася до Процедура за предоставяне на безвъзмездна финансова помощ 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”, като служебно е препратен на електронния адрес за задаване на въпроси по посочената процедура: stf@sme.government.bg. Моля имайте предвид, че отговорът на този въпрос ще бъде публикуван в рубриката „Въпроси и отговори” към процедура 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”.
ВЪПРОС 2

Здравейте,

Имам следните въпроси по ОП „Развитие на конкурентоспособността на българската икономика” , схема BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”:

1. Могат ли да кандидатстват новосъздадени фирми без реална дейност към момента на кандидатстване?

2. Може ли по схемата да се включат консултантски услуги за бизнес развитие, създаване на бизнес план за развитие на фирмата при и след внедряване на съответната иновация? Ако не може и тази услуга не е предвидена, как тогава фирмите ще могат да кандидатстват за фондовете за Venture Capital?

Поздрави

Н. Гълева

07.04.2010 г. 

ОТГОВОР 2 

1. Съгласно т. 2.1.1. „Общи критерии за допустимост на кандидатите” от Насоките за кандидатстване, кандидатите по процедурата следва да отговарят на следните общи критерии: 

„....- Да са юридически лица или еднолични търговци, регистрирани съгласно Търговския закон или Закона за кооперациите; 

· Да имат седалище в България, и

· Да са регистрирани до 3/три/години преди датата на подаване на проектното предложение, и

· Да са микро, малки или средни предприятия по смисъла на Закона за малките и средните предприятия, и

· Да са пряко отговорни за изпълнението на дейностите по проекта, а не да действат в качеството на посредник.” 

Насоките за кандидатстване по процедурата не поставят изрично изискване по отношение наличието на реална дейност, извършвана от страна на кандидата към датата на подаване на проектното предложение.

2. Съгласно т. 3 „Видове проекти/допустими дейности” от Насоките за кандидатстване по процедурата, допустими за финансиране по елемент „Услуги” са следните видове дейности: 

· Консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга;

· Консултантски и юридически услуги, свързани със защита на правата върху интелектуална собственост по внедряваните по проекта иновативни продукти/процеси/услуги. Допустимите консултантски и юридически не касаят първоначална защита, свързана с подаване на заявки пред Патентно ведомство или юридическа защита при оспорване на права по интелектуална собственост. Допустимите консултантски и юридически услуги не включват разходи, възникнали по време на изпълнение на проекта, и свързани със съдебни спорове по отношение на внедрявания иновативен продукт, процес или услуга;

· Консултантски услуги, свързани с разработване на маркетингови планове и стратегии за реализация на внедрените в производство иновативни продукти, процеси и услуги – извършване на маркетингови проучвания и анализи, планиране на канали за комуникация с пазара и клиентите, развитие на дистрибуционни мрежи;

· Консултантски услуги от инженерно-технически характер, свързани с процеса на внедряване на иновативния продукт, процес или услуга;

· Услуги, свързани със сертификация на иновативния процес или услуга, респективно получаване на продуктово съответствие за иновативния продукт, в съответствие с приложимите стандарти;

· Визуализация на проекта – до 3 000 лв.;

· Одит на проекта – до 1% от общите допустими разходи по проекта, но не повече от 10 000 лв. 

Всички предвидени за изпълнение дейности в рамките на Елемент „Услуги” по настоящата процедура следва да бъдат пряко свързани с внедряването в производството на съответния иновативен продукт, процес или услуга и/или с неговата пазарна реализация. 

Допълнително, следва да имате предвид, че недопустими за финансиране по елемент „Услуги” са общи услуги, свързани с обичайната дейност на предприятието (например счетоводни услуги, юридически, подреднически и други услуги, които не са свързани с внедрявания по проекта иновативен процес, продукт или услуга), както и разработване на общи бизнес планове и стратегии за развитие, които нямат отношение към внедряването и пазарната реализация на предлагания иновативен продукт, процес или услуга. 

ВЪПРОС 3 

Здравейте, 
Фирмата, в която работя иска да кандидатства по  Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги. В тази връзка при подготовка на проектното предложение възникнаха следните въпроси:


1.    В условията за кандидатстване - Вариант 2, е посочено, че може "Кандидатите да внедряват иновативен софтуер - собствена разработка, посредством който ще предоставят иновативни услуги".


Въпросът ми е: трябва ли иновативният софтуер да е разработен преди кандидатстването или при подаване на предложението може да се представи само иновативната идея, която впоследствие ще се внедри?


2.  Необходимо ли е  разработващите иновативния софтуер да са служители на кандидатсващата организация и ако да - има ли минимален срок, в рамките на който трябва да са  работили във фирмата ( например, не по-малко от 3 месеца преди кандидатсване по програмата)?


3.Може ли идеята за иновативен софтуер да е на кандидатстващата организация и за нея, но самото разработване (техническата част) да се извърши от външен изпълнител, на който ще бъде заплатено за това?


4. Може ли работен иновативен софтуер (който съществува), но без патент или свитетелство за регистрация на полезен модел, да кандидатства по програмата, за да бъде усъвършенстван и разширен?


Надявам се, че ще можете да отговорите на тези въпроси.

Благодаря предварително!!!


С уважение,

Гинка Станоева

13.04.2010 г. 

ОТГОВОР 3

1. Съгласно т.2.1.2. „Специфични критерии за допустимост на кандидатите” от Насоките за кандидатстване по настоящата процедура във вариант 2 е залегнало следното:
Кандидатите внедряват иновативен софтуер – собствена разработка, посредством който ще предоставят иновативни услуги. В този случай кандидатът следва да представи Удостоверение, издадено от експертна комисия към Министерството на транспорта, информационните технологии и съобщенията, потвърждаващо правата на кандидата по интелектуалната собственост върху софтуера, посредством който ще се предоставя/т иновативна/ите услуга/и, издадено по реда, посочен в т.2.2,2 от Насоките за кандидатстване в изпълнение на  изисквания в т. 3.1.1.1. Списък на документите за кандидатстване б. „й”. 


Съгласно заложените изисквания в Насоките за кандидатстване за допустимост на проектите, допустими са проекти, които имат за свой предмет осъществяване на инвестиции, пряко свързани с внедряването на иновативен продукт, процес или услуга, т. е иновативният софтуер следва да бъде разработен, за да може посредством него да предоставят иновативни услуги.

2. В насоките за кандидатстване няма такива заложени изисквания. 

3. Съгласно т.2.1.2. „Специфични критерии за допустимост на кандидатите” от Насоките за кандидатстване по настоящата процедура е допустимо разработваното на техническата част на иновативен софтуер, посредством, който ще предоставя иновативни услуги, да се извърши от външен изпълнител въз основа на договор, по който кандидатът е възложител.

4. Моля вижте отговор 1. В допълнение, следва да имате превид, че за целите на разработване на иновативен софтуер е подходяща процедура 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”.

ВЪПРОС 4 

Добър ден, Уважаеми Дами/Господа!

 

Управител съм на малка фирма в областта на информационните технлогии. По-точно специализирани сме в поддръжката на компютърна техника, LAN и периферия. Имаме готов проект за поддръжката на компютърната техника на определен брой софийски училища (които имат нуждата, но нямат финанси да си я позволят). В поддръжката влиза и инсталирането на разработен софтуер за дистанционна IT поддръжка с цел по-бързо разрешаване на компютърните проблеми и тн.

Проблемът е, че фирмата е регистрирана през 2004 г., а по BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги" фирмата трябва да е новорегистрирана. 

Искам да попитам каква е възможността да се кандидатства и да се представи naш проект по тази програма. "ЛИП Трейд" ООД се състои от 7 служители + счетоводител (счетоводна къща)

 

С уважение

 

Петко Груев

13.04.2010 г. 

ОТГОВОР 4 

Съгласно т. 2.1.1. „Общи критерии за допустимост на кандидатите” от Насоките за кандидатстване по процедурата, един от посочените общи критерии за допустимост на кандидатите е: „Да са регистрирани до 3 /три/ години преди датата на подаване на проектно предложение по процедурата”. В допълнение, следва да имате предвид и отговор 3, т. 1. 

ВЪПРОС 5 

Уважаеми господа,

Бих искала да задам следния въпрос относно откритата процедура за подбор на проекти BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси иуслуги":

Възможно ли е да се кандидатства с проект за внедряване на иновативен софтуер, който е възложен за изработване на друга фирма? Ако е възможно, коя фирма трябва да подаде заявка за оценка на иновативността на софтуера в Минитесртво на транспорта?

С уважение,

Гергана Янкова

13.04.2010 г. 

ОТГОВОР 5 

Съгласно т. 2.1.2. „Специфични критерии за допустимост на кандидатите” от Насоките за кандидатстване по процедурата допустими за финансиране са кандидати, които притежават или са в процес на придобиване на правата по интелектуална собственост, като е възможно внедряваният по проекта иновативен продукт, процес или услуга да са създадени въз основа на договор, по който кандидатът е възложител. В случаите на възлагане на разработването на иновативен софтуер на външен изпълнител, фирмата – възложител се явява притежател на правата по интелектуална собственост върху разработвания софтуер и като такава следва да кандидатства с проекта за внедряването на съответния софтуер по процедура „Развитие на стартиращи иновативни предприятия чрез подкрепа за внедряване на иновативни продукти, процеси и услуги”, и съответно да подаде заявка за оценка на иновативността на софтуера в Министерство на транспорта, информационните технологии и съобщенията.   

Въпрос 6

Здравейте, 

Въпросът ми към вас се отнася до схема 1.1.3 – 2010 – Процедура BG161PO003-1.1.03
„Развитие на стартиращи иновативни предприятия чрез подкрепа за внедряване на иновативни продукти, процеси и услуги”. Както е видно в Насоките за кандидатстване, схемата е за иновации, които включват патенти и друг интелектуален продукт като например софтуер. Може ли да се приеме за иновация започването от предприятието на нов тип дейност, която преди не е извършвана и за която е необходимо закупуването на нова техника.

За тази дейност е вход акредитация на фирмата от съответните органи.

С поздрав.

Петко Цветков

31.03.2010г.

ОТГОВОР 6

Съгласно  т. 2.1.2. „Специфични критерии за допустимост на кандидатите” от Насоките за кандидатстване по процедурата допустими за финансиране са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост. Основната цел на настоящата процедура за подбор на проекти е да стимулира развитието на стартиращи иновативни предприятия в България за изпълнението на проекти за внедряване в производството и пазарна реализация на иновативни продукти, процеси и услуги, като услугите следва да се резултат от внедрен иновативен процес или продукт. В този смисъл започването от предприятието на нов тип дейност, която преди не е извършвана и за която е необходимо закупуването на нова техника е допустимо по процедурата, при условие, че са изпълнени и горепосочените допълнителни условия.

/ОТГОВОРИ НА ВЪПРОСИ ПУБЛИКУВАНИ НА 16.08.2010 г./ 

Въпрос №7:

Здравейте, 
бих желала да Ви попитам дали все още има финансиране по схема: "Развитие на стартиращи иновативни предприятия".

Предварително благодаря за отговора.

Ал.Йосифова

14.04.2010 г.

Отговор №7:

Процедурата за подбор на проекти, покриващи определени изисквания за качество без определен срок  за кандидатстване BG161PO003-1.1.03 „Развитие на стартиращи иновативни предприятия чрез подкрепа и внедряване на иновативни продукти, процеси и услуги” е официално обявена на 29 март 2010 г. В съответствие с Насоките за кандидатстване бюджетът на процедурата възлиза на 19 558 300 лева. 

Към настоящия момент процедурата е открита за кандидатстване, като постъпилите проектни предложения се разглеждат и оценяват по реда на тяхното постъпване, до изчерпване на предварително обявените налични финансови средства. 

Индикативният - план график за изпълнение на процедурата през 2010 г. е оповестен в  насоките за кандидатстване.

Въпрос №8:

Пиша Ви във връзка с двете предложения за набиране на проекти за стартиращи предприятия:

- „Подкрепа за създаване и развитие на стартиращи иновативни предприятия” 
- „Подкрепа за внедряване в производство на иновативни продукти, процеси и услуги”.
От УО на ОП Конкурентноспособност, г-жа Цветелина Проданова ми препоръча да се свържа с Вас по отношение на допълнителната информация и уточненията, които ме интересуват във връзка с двете мерки. Аз се запознах с Насоките за кандидатстване, но имам няколко конкретни въпроса. 

 

Бих искала да разбера повече за разликата между двете схеми и по-специално за техните конкретни цели. Въпросът ми е породен от неяснотата по отношение на разликата между двете схеми, като се има предвид, че и двете финансират стартиращи предприятия, развиващи иновации. Доколко разликата се състои в това да притежаваш патента за иновацията, която разработваш? Интересувам се, за да определя, коя схема да избера като по-подходяща за кандидатстване.

 

 

С уважение,

Сирма Митова
15.04.2010г.

Отговор №8:

Основната цел на процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е да стимулира развитието на стартиращи иновативни предприятия в България, /създадени не по-рано от З години преди датата на подаване на проектното предложение по процедурата/, които имат капацитета да осъществят проекти за внедряване в производството и успешна пазарна реализация на иновативни продукти, процеси и услуги, които вече са разработени от кандидатите, като се гарантира ненарушаване на права върху чужда интелектуална собственост.  

Основната цел на Процедура за предоставяне на безвъзмездна финансова помощ „Подкрепа за създаване и развитие на стартиращи иновативни предприятия” е да се увеличи броят на успешно стартиралите иновативни предприятия, като се предостави подкрепа в най-рисковата фаза на тяхното развитие, а именно в етапа на разработване на базисния иновативен продукт или процес на фирмата в неговата пред-пазарна подготовка – до разработването на опитен образец.
Въпрос №9:

Бих искала да задам два въпроса по Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”: 

 

1. Допустимо ли е предприятие, което е свързано с фирма спечелила финансиране по друга схема по ОП Конкуретоспособност и проектът все още не е завършил, да кандидатства по посочената процедура. При положение, че предприятията са свързани, важи ли правилото "de minimis"?

2. Възможно ли е новооткрит клон на предприятие, което е регистрирано преди 10 години, да кандидатства?

 

Елена Спасова

19.04.2010г.
Отговор №9:

1. Типът предприятие – независимо предприятие, предприятие-партньор или свързано предприятие, е от значение при определянето на категорията на предприятието-кандидат съгласно дефинициите, предвидени в Закона за малките и средните предприятия. За да бъдат допустими за кандидатстване по настоящата процедура, кандидатите следва да отговарят на Общите и Специфични критерии за допустимост, посочени, съответно в т. 2.1.1 и т. 2.1.2 от Насоките за кандидатстване, а проектните предложения следва да предвиждат изпълнението на дейности и разходи, които отговарят на общите и специфични критерии за допустимост на дейностите и разходите, предвидени по процедурата. В този смисъл, няма ограничение кандидат, който се явява  свързано предприятие с бенефициент, спечелил финансиране по друга процедура за предоставяне на безвъзмездна финансова помощ по ОП „Конкурентоспособност”, да кандидатства за финансиране с проект по настоящата процедура в случай, че предвидените в проекта дейности не са вече реализирани или в процес на реализиране с помощта на финансиране, предоставено от други източници с публичен характер. 

Правилото "de minimis" е специфичен режим за предоставяне на държавни помощи, при който получената от дадено предприятие, за период от три години, безвъзмездна финансова помощ не може да надхвърля левовата равностойност на 200 000 евро, изчислена по официалния курс лев-евро. В този смисъл спазването на правилото "de minimis" е по отношение на конкретното предприятие - кандидат и няма отношение към неговите „предприятия партньори” или „свързани предприятия”.

2. Съгласно т. 2.1.1. Общи критерии за допустимост на кандидатите от Насоките за кандидатстване по процедурата, клонове на местни или чуждестранни лица не могат да участват в процедурата за подбор на проекти поради липсата на самостоятелна правосубектност.

Въпрос № 10:

Бихме искали да получим отговор на следните въпроси по схема 1.1.1 - 2010 г. Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”:

1. Актуален ли е индикативния план-график за изпълнение на процедурата през 2010, който е посочен в насоките за кандидатстване?

 
2. В календара на плана (стр. 57) са посочени 3 дати за начало на оценителни сесии - 12.05.2010, 27.05.2010 и 26.07.2010. В същото време в легендата е обяснено, че има сесия, която стартира на 12 май 2010 г. и сесия, която стартира на 26 юли 2010 включително за предложения подадени на 12.05.2010. Кое от двете е вярното - календара или легендата? Има ли все пак сесия, която започва на 27.05.2010 г.?

Теодора Недкова
Отговор №10:

В публикувания индикативен план-график за изпълнение на процедурата през 2010 г. има допусната техническа грешка. Актуализиран индикативен план-график за изпълнение на процедурата ще бъде публикуван на интернет адрес: http://www.ibsme.org/story.aspx?id=1131
Въпрос № 11:
Двата ми въпроса засягат процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”.


1. Ще бъде ли признат за допустим кандидат, който към момента на подаване на проектното си предложение е приложил към него заявка за национален патент, а по време на оценката на проекта си или след подписването на договор за безвъзмездна помощ подаде за същото изобретение заявка за европейски патент, в който сред договарящите страни,  в които заявителят ще иска да получи закрила за изобретението си, фигурира и България?

2. В насоките за кандидатстване е записано, че недопустими са 1) кандидати, чиято основна дейност или дейността, за която кандидатстват за финансиране, е в областта на първично производство на селскостопански продукти, посочени в Приложение І към Договора за създаване на Европейската общност, където фигурират живи дървета и други растения. От друга страна с оглед избягване на препокриването на интервенциите между ОП „Конкурентоспособност” и „Програмата за развитие на селските райони” недопустими са и 2) микропредприятия за преработка и/или маркетинг на горски продукти. Допустими ли са кандидати, които:

- използват като работна суровина клони, трици, дърва за огрев, трупи за бичене и сух дървен материал за крайна преработка т.е. производството им не следва да се разглежда  като попадащо в хипотеза 1) - производство на селскостопански продукти, посочени в Приложение І, т.к. под първично производство на живи дървета и други растения би трябвало да се разбира самото им засаждане и отглеждане; 
-не са микропредприятия;

-отговарят на всички условия за допустимост по НАРЕДБА № 18 от 26.06.2008 г. за условията и реда за предоставяне на безвъзмездна финансова помощ по мярка "Добавяне на стойност към земеделски и горски продукти" по Програмата за развитие на селските райони за периода 2007 - 2013 г., вкл. и на приложения списък на работни операции преди индустриалната преработка на дървесината, които са допустими за финансиране.

Петя Христова

19.04.2010г.

Отговор № 11:

1. В Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”  няма поставено конкретно изискване пред кое Патентно ведомство да бъде подадена заявката за патент. Това може да бъде направено във всяка страна-член на ЕС, при условие, че България изрично е посочена в заявката като страна на територията, на която патентът ще е защитен. Патентът следва да е издаден, съответно заявката – да е подадена, преди датата на подаване на проектното предложение.

2. Следва да имате предвид, че съгласно т. 3.4. от Насоките за кандидатстване „Не могат да се дават отговори, които съдържат становище относно съответствие на проект и/или кандидат с условията за кандидатстване”

С оглед избягване на припокриването на интервенциите между ОП „Конкурентоспособност” и „Програмата за развитие на селските райони”, подкрепа по настоящата процедура за подбор на проекти не могат да получават:

- микропредприятия по смисъла на Закона за малките и средните предприятия, които имат седалище или клон със седалище на територията на община, посочена в Приложение 2 към Наредба №: 29/2008  на министъра на земеделието и храните и/или са заявили за подпомагане дейности по проекти, които се осъществяват в община на територията на селските райони в Република България – Приложение У към Насоките за кандидатстване;

-  микро предприятия за преработка и/или маркетинг на горски продукти; 

- предприятия, извършващи основната си икономическа дейност или кандидатстващи за финансиране на дейности съгласно Класификатора на икономическите дейности КИД 2008 в сектор С, код на икономическа дейност 10 „Производство на хранителни продукти” и 11 „Производство на напитки”, както следва: 

10.1 „Производство и преработка на месо; производство на месни продукти, без готови ястия”

10.2. „Преработка и консервиране на риба и други водни животни, без готови ястия”

10.3 „Преработка и консервиране на плодове и зеленчуци, без готови ястия”

10.4. „Производство на растителни и животински масла и мазнини”

10.5. „Производство на мляко и млечни продукти”

10.6 „Производство на мелничарски продукти, нишесте и нишестени продукти”

10.81. „Производство на захар”

10.83 „Преработка на кафе и чай”

10.9 „Производство на готови храни за животни” 

11.01. „Производство на спиртни напитки”

11.02. „Производство на вина от грозде”

11.03. „Производство на други ферментирали напитки”

11.04. „Производство на други недестилирани алкохолни напитки”

11.05. „Производство на пиво”

11.06. „Производство на малц”.

Следва също така да имате предвид, че при изследване на кандидата в посочения от Вас случай, дали основна дейност или дейността, за която кандидатстват за финансиране, е в областта на първично производство на селскостопански продукти, посочени в Приложение І към Договора за създаване на Европейската общност, ще се вземе под внимание дали предприятието събира и добива дърва за горене, както и дънери, клони, вейки и други, или само ги използва в производството си за  получаване на други изделия.

Въпрос № 12:

Във връзка с открита процедура: BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и  услуги” имам следните въпроси:

 
1.Означава ли условието да са регистрирани до 3 /три/ години преди датата на подаване на проектно предложение, че те може да са регистрирани непосредствено преди подаване на проектното предложение, с цел осъществяване на иновацията и при спазване на изискването да са в процес на придобиване на правата по интелектуална собственост върху внедрявания по проекта иновативен продукт, процес, услуга? 

 
2.Припокриват ли се категориите индустриална и интелектуална собственост според изискванията на ръководството на програмата по BG161PO003-1.1.03.? (т.е. за патентоспособност може да кандидатства иновативна услуга, която няма чертежи и производствена линия, а е процес?). Финансират ли се по програмата такъв вид кандидатури? 
 
3.Трябва ли кандидатът да разбира, че е изпълнил условието на програмата: „да са в процес на придобиване на правата по интелектуална собственост върху внедрявания по проекта иновативен продукт, процес, услуга”, ако отговаря на едно, две, няколко или на всички заедно поставени условия: 

· Проучване за патентна чистота;
· Становище за патентоспособност;
· Заявка за патент;
· Издадено от оторизирана експертна комисия към Министерството на транспорта, информационните технологии и съобщенията, потвърждаващо правата на кандидата по интелектуална собственост върху внедрявания софтуер, посредством който ще се предоставя/т иновативна/ите  услуга/и
 

4.По повод изискването на програмата: „6.1.1. Опишете инвестициите в дълготрайни материални активи (ДМА) - машини, съоръжения и оборудване, както и в дълготрайни нематериални активи (ДНА), предвидени за закупуване по проекта. „ Има ли поставено изискване като процент от исканата помощ за ДМА? (.... така както са указани процент на одит, процент на визуализация.... и т.н.) ? 
 
Весела Петрова
19.04.2010 г.

Отговор № 12:

1. В Насоките за кандидатстване изрично е посочено изискването кандидатите да са регистрирани преди датата на подаване на проектното предложение по настоящата процедура, като няма заложено изискване за минимален срок, в който  кандидатите  да са били регистрирани.

2. По отношение на поставения от Вас въпрос относно това дали се припокриват категориите индустриална и интелектулна собественост следва да имате предвид, че обект на „интелектуална собственост” е индустриалната собственост и авторските права. В Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”  е посочено, че допустими за финансиране са кандидати, които притежават или са в процес на придобиване правата по интелектуална собственост върху внедрявания в проекта иновативен продукт, процес услуга, като са възможни 4 варианта. /Моля вижте отговора на Въпрос №: 1/. Като обект на настоящата процедура са индустриалната собственост /патенти и полезен модел/ и авторското право по отношение единствено и само на внедряването на иновативен софтуер – собствена разработка, посредством, който ще се предоставя иновативната услуга.  
3. Посочените във въпроса Ви документи се изискват да бъдат представени в зависимост от това в кой от 4-те варианти, указани в т.2.1.2. „Специфични критерии за допустимост на кандидатите” от Насоките за кандидатстване попада съответният проект: 

В случаите на Вариант 1, когато кандидатът е представил към проектното си предложение патент или свидетелство за регистрация на полезен модел, той трябва да представи и проучване за правен статус, издадено от Патентно ведомство, като проучването за правен статус трябва да отрязява включително и собствеността върху патента/свидетелството от момента на първоначалната му регистрация. 

В случаите на Вариант 2, когато кандидатът внедрява иновативен софтуер – собствена разработка, посредством който ще се предоставят иновативни услуги -  се представя удостоверение, издадено от експертна комисия към Министерството на транспорта, информационните технологии и съобщенията, което потвърждава правата на кандидата по интелектуална собственост върху софтуера, посредством който ще се предоставят иновативните услуги. 

В случаите на Вариант 4, когато кандидатите са подали заявка за патент за изобретение за внедрявания чрез проекта продукт/процес, следва към проектното предложение да бъде приложено: положително становище за патентоспособност, издадено от Патентно ведомство преди датата на подаване на проектното предложение , или в случай, че такова все още не е издадено – проучване за патентна чистота и проучване за предществащо състояние на техниката, извършени от Патентно ведомство или от представител по индустриална собственост, регистриран в списъка на Патентното ведомство. По настоящата процедура няма ограничения по отношение на това кое Патентно ведомство е издало патента или свидетелството за регистрация на полезен модел, при условие, че същите важат на територията на Република България, или пред кое Патентно ведомство  е подадена заявката за патент, при условие, че Република България е посочена страна в заявката.  

Допълнително, следва да имате предвид, че в случай, че кандидатът не получи патент за изобретение/свидетелство за регистрация на полезен модел в срока на изпълнение на проекта съгласно договора за безвъзмездна финансова помощ, или патентът/свидетелството за регистрация на полезен модел бъде обявен/о за недействителен/но с влязло в сила съдебно решение, бенефициентът следва да възстанови предоставените му от Договарящия орган по настоящата процедура средства със съответната законова лихва.

4. В Насоките за кандидатстване не е предвидено ограничение на процента от общите допустими разходи по проекта, които могат да съставляват разходите за дълготрайни материални активи /ДМА/ и разходите за дълготрайни нематериални активи /ДНА/. Кандидатът сам може да извърши преценка какви разходи за ДМА и ДНА следва да предвиди в бюджета си, като вземе под внимание, че при техническата и финансова оценка ще се оценява по следните критерии

 – Всички разходи, включени в бюджета съответстват изцяло на предвидените за изпълнение дейности по внедряване на иновативния продукт/процес/услуга. 

- Очакваните резултати и ефект от проекта са напълно съпоставими с предвидените разходи. 

- Всички бюджетни пера са коректно обособени и попълнени (включени са мерни единици, количество, единична цена, обща стойност)

- Всички разходи са ефективни и допустими от гледна точка на постигане на основната цел на проекта. 

- Заложените разходи са съпоставими с пазарните цени за аналогични активи и услуги като предвидените количества са напълно реалистични.

Въпрос № 13:

От кого се изискват и съответно представят декларации (Приложение Д, Приложение Е, Приложение Г, Приложение Ж, Приложение З) от представляващия/щите фирмата или от собствениците на фирмата ?
Даниела Петкова
20.04.2010г.

Отговор № 13:

В съответствие с Насоките за кандидатстване по процедурата декларациите /Приложение Д, Е, Ж и З към Насоките/ се попълват и подписват от официалния/те представител/и на кандидата и той/те няма/т право да упълномощава/т други лица да подписват и подават посочените декларации, тъй като с тях се декларират данни за представляваното от деклартара/ите юридическо лице, като за невярно представени данни се носи наказателна отговорност. В случаите, в които предприятието се представлява заедно от няколко физически лица, се попълват данните и Декларациите се подписват от всички тях. 

Декларацията по чл.7, ал.6, т.1 от ПМС №121/31.05.2007 г. /Приложение Г към Насоките за кандидатстване по процедурата/ се попълва и подписва от всички лица, оправомощени да представляват кандидата /независимо от това дали заедно и/или поотделно, и/или по друг начин/, които са вписани в Търговския регистър или са определени като такива в учредителния акт, когато тези обстоятелства не подлежат на вписване.

ВЪПРОС 14:

Бих искала да получа отговор на следния въпрос по Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”: 

Съгласно насоките за кандидатстване, по елемент „Услуги” е допустимо извършването на консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга. Допустимо ли е услугите да бъдат извършени от служители на кандидата или е задължително извършването на услуги от външно юридическо лице? Аналогично за елемент „Инвестиции” допустимо ли е активите да бъдат разработени от кандидата или е задължително външен изпълнител да ги изработи и предостави?

Благодаря Ви за отговора

Надя Ботева

28.04.2010. 

ОТГОВОР 14:

В т.2.3.1.2. „Специфични допустими разходи по процедурата” от Насоките за кандидатстване са включени допустимите разходи за външни услуги във връзка с осъществяване на допустимите дейности по проекта, включително посочените във въпроса Ви „консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга”, тоест изпълнението на тези дейности се възлага на външни за кандидата изпълнители, като кандидатите следва задължително да прилагат процедурите за определяне на изпълнител съгласно условията и реда, предвидени в Постановление на Министерски съвет №: 55/12.03.2007 г. 

Дълготрайните материални и нематериални активи, придобити със средства по проекта, следва да са закупени от кандидата от трети лица при пазарни условия, като кандидатът задължително прилага процедурите за определяне на изпълнител съгласно условията и реда, предвидени в ПМС 55/12.03.2007 г. 

Съгласно чл. 31, ал. 7 от ПМС 55/12.03.2007 г. договори не могат да се сключват с кандидати, съответно в процедура за определяне на изпълнител не могат да участват лица, при които член на управителен или контролен орган, както и временно изпълняващ такава длъжност е свързано лице по смисъла на § 1, ал. 1 от допълнителните разпоредби на Търговския закон с бенефициента или с член на управителен или контролен орган на бенефициента.  "Свързани лица" по смисъла на § 1, ал. 1 от допълнителните разпоредби на Търговския закон са:

1. съпрузите, роднините по права линия - без ограничения, по съребрена линия - до четвърта степен включително, и роднините по сватовство - до трета степен включително;

2. работодател и работник;

3. лицата, едното от които участва в управлението на дружеството на другото;

4. съдружниците;

5. дружество и лице, което притежава повече от 5 на сто от дяловете и акциите, издадени с право на глас в дружеството;

6. лицата, чиято дейност се контролира пряко или косвено от трето лице;

7. лицата, които съвместно контролират пряко или косвено трето лице;

8. лицата, едното от които е търговски представител на другото;

9. лицата, едното от които е направило дарение в полза на другото.

По настоящата процедура за безвъзмездна финансово помощ BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” няма ограничение относно произхода на придобиваните материални и нематериални активи.
ВЪПРОС 15:

Във връзка с обявена  процедура по Оперативната програма „Развитие на конкурентоспособността на българската икономика 2007-2013 г.", Процедура BG161PO003-1.1.03 „Развитие на стартиращи иновативни предприятия чрез подкрепа на внедряване на иновативни продукти, процеси и услуги", имам следният въпрос:
 
Съгласно едно от изискванията за допустимост на кандидатите по настоящата схема – същите трябва да са регистрирани до 3 години преди датата на подаване на проектното предложение. Това означава ли, че са допустими кандидати юридически лица, който са се регистрирали в периода след обявяването на процедурата, например 2 месеца преди да подадат проектното си предложение?
Ако ДА, тогава в коя Категория би трябвало да попадне при попълването на Формуляра за кандидатстване, Раздел II, 5.5, където са посочени само категории съществуващи предприятия?
Костадин Костадинов

29.04.2010 г. 

ОТГОВОР 15: 

1. В Насоките за кандидатстване изрично е посочено изискването кандидатите да са регистрирани преди датата на подаване на проектното предложение по настоящата процедура, като няма заложено изискване за минимален срок, в който  кандидатите  да са били регистрирани.

В раздел ІІ. Описание на проекта т.5.5 от Формуляра за кандидатстване по процедурата са изброени категориите, в които могат да попаднат предвидените за изпълнение по проекта дейности,независимо от това какъв период от време предприятието кандидат е съществувало – 2 месеца или 2 години, а именно: 

„Допустими за финансиране по процедурата са проекти, които имат за свой основен предмет осъществяване на инвестиции, пряко свързани с производството и внедряването на иновативен продукт, процес или услуга и са насочени към една или повече от посочените цели: 

· Стартиране от съществуващо предприятие на нова дейност в друг отрасъл, допустим по настоящата процедура, в допълнение към досегашната дейност;
· Разширяване на дейността на съществуващо предприятие;

· Диверсификация на продукцията на съществуващо предприятие чрез внедряване на иновативни продукти/процеси/услуги;
· Фундаментална промяна на цялостния производствен процес в съществуващо

Предприятие”

В зависимост от заложените цели и дейностите, предвидени за изпълнение в съответното проектно предложение, кандидати определят в коя от изброените категории попадат техните проекти.  

ВЪПРОС 16: 

Във връзка с обявена  процедура по Оперативната програма „Развитие на конкурентоспособността на българската икономика 2007-2013 г.", Процедура BG161PO003-1.1.03 „Развитие на стартиращи иновативни предприятия чрез подкрепа на внедряване на иновативни продукти, процеси и услуги", имам следните въпроси:
1. В Насоките за кандидатстване като „Специфични недопустимите разходи” са посочени: „Разходи за дейности по проекти, чието изпълнение е стартирало преди подписването на договора за предоставяне на безвъзмездна финансова помощ”. В този смисъл консултантски услуги по разработването на проектното предложение допустим или недопустим разход ли са по настоящата процедура? 

2. На началната страница на Формуляра за кандидатстване в раздел „Информация за проектното предложение” се изисква информация за „Наименование и ЕИК на консултантската организация, предоставила консултантски услуги по разработване на проектното предложение”. Въпросът ми е - тази информация задължителна ли е? Какво отношение има тя в процеса на оценка на проектното предложение и особено пък упоменаването и на титулната страница? Каква е целта на предоставянето й, при положение, че тези консултантските услуги,  представляват дейност извършена преди подписване на договора за безвъзмездна помощ, и в този смисъл са недопустим разход съгласно Насоките?  В случай че бенефициента сам е подготвил проектното си предложение – какво следва да впише там?
Костадин Костадинов

01.05.2010 г. 

ОТГОВОР 16:

1. Съгласно Насоките за кандидатстване по настоящата процедура разходите за извършване консултантски услуги по изготвяне на проектното предложение са недопустими. 

2. Представянето на попълнен формуляр за кандидатстване е задължително условие за всички участници в процедурата. Данните, предоставяни от кандидатите в раздел „Информация за проектното предложение” относно „Наименование и ЕИК на консултантската организация, предоставила консултантски услуги по разработване на проектното предложение”  са с информативен характер и в случай, че такива услуги не са ползвани, не следва да бъдат попълвани от кандидата. 

ВЪПРОС 17:

Предприятие желае да кандидатства по обявената процедура. Предприятието е придобило полезен модел, който желае да внедри в  редовно производство. Придобиването се е случило с договор за  прехвърляне на права, като полезният модел е вписан като нематериален  актив, но не е апортиран в капитала на Дружеството. Допустимо ли е това предприятие да кандидатства по настоящата схема с този полезен  модел, който вече е негова собственост? Прехвърлянето е вписано в  Патентно ведомство на Р. България по съответния ред.

Ралица Вълчева

02.05.2010г. 

ОТГОВОР 17:

Критериите за допустимост на кандидатите и дейностите по настоящата процедура са посочени в т 2.1.1. от Насоките за кандидатстване
В допълнение към горните изисквания, в т. 2.1.2. «Специфични критерии за допустимост на кандидатите» е посочено, че допустими за финансиране по настоящата процедурата са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите (иновативният продукт, процес, услуга) следва да са разработени от кандидата или да са създадени въз основа на договор, по който кандидатът е възложител.
ВЪПРОС 18: 

Въпросът ми е допустимо ли е възложител на иновативната разработка да  бъде физическо лице, което е собственик на предприятието-възложител, като апортирането на полезния модел ще се извърши в капитала на  юридическото лице - кандидат. Необходимо ли е изпълнителят  (разработчик на изделието, предмет на полезния модел) да стане  съсобственик в дружеството или е достатъчно полезният модел да бъде прехвърлен и записан като нематериален актив?

Ралица Вълчева

03.05.2010 г. 

ОТГОВОР 18:

1.Съгласно т. 2.1.2. „Специфични критерии за допустимост на кандидатите” от Насоките за кандидатстване е посочено, че кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането. 

2. В Насоките за кандидатстване по настоящата процедура няма поставено изрично изискване изпълнителят  (разработчик на изделието, предмет на полезния модел) да бъде съсобственик в дружеството достатъчно е правата по интелектуална собственост върху иновацията да бъдат апортирани в капитала на дружеството-кандидат.
Въпрос №19:

Здравейте, 
Във връзка с уточняване общите критерии за допустимост до кандидатстване по горепосочената схема, бих искала да ми предоставите тълкуване на концепцията на Закона за малки и средни предприятия при изясняване статута на независимо, респ. Свързано предприятие. При изясняване статута на дадено предприятие по критериите на чл.4, ал.3 и 5, за наличие/липса на обстоятелства, определящи предприятието като партньор или свързано предприятие, прави ли се разлика в националността на предприятията, които се намират в определена правна или фактическа връзка? Или по-точно, попадат  ли в  обхвата на закона взаимоотношения на партньорство или свързаност между български юридически лица и чуждестранни такива, или в обхватът на двете понятия  попадат само  взаимоотношения на зависимост между български юридически лица? 
Благодаря предварително за отговора!
С уважение,
Гергана Атанасова
19.05.2010 г.

Отговор №19:

Съгласно т.2.1.1. „Общи критерии за допустимост на кандидатите” , допустими са само кандидати, които са юридически лица или еднолични търговци, регистрирани съгласно Търговския закон или Закона за кооперациите и имат седалище в България.

Следва да имате предвид, че дефинициите за „предприятие”, „независимо предприятие”, „свързано предприятие” и „предприятие партньор” от Закона за малките и средни предприятия, съответстват на дефинициите, указани в чл. 1 от Приложение І към Регламент на Комисията (ЕО) № 800/2008г. и съответно в чл. 3, § 1 и § 3 от Регламент на Комисията (ЕО) № 800/2008г. В посочените норми не е налице разделяне на предприятията на местни и чуждестранни. От изложеното следва, че чуждестранни лица (заедно с местните такива), които осъществяват стопанска дейност и са стопански субекти, независимо от собствеността и правно- организационната си форма, следва да бъдат третирани като предприятия, и в случай, че са налице обстоятелства по свързаност и партньорство, те следва да бъдат надлежно декларирани в Декларацията за обстоятелствата по чл. 3 и чл. 4 от ЗМСП (Приложение Е), като се спазват указанията и обяснителните бележки за попълването ú.

Следва да имате предвид и разпоредбата на чл. 4, ал. 8 от ЗМСП, съгласно която предприятия, осъществяващи помежду си някое от отношенията по чл. 4, ал. 5 от ЗМСП, чрез физическо лице или група от физически лица, които действат съвместно, се считат също за свързани предприятия, ако извършват своята дейност или част от нея на същия съответен пазар или вертикално свързани пазари.

Въпрос №20:

Бих искала да задам два въпроса по Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”: 

 

1. Допустимо ли е предприятие, което е свързано с фирма спечелила финансиране по друга схема по ОП Конкуретоспособност и проектът все още не е завършил, да кандидатства по посочената процедура. При положение, че предприятията са свързани, важи ли правилото "de minimis"?

2. Възможно ли е новооткрит клон на предприятие, което е регистрирано преди 10 години, да кандидатства?

 

Предварително благодаря!

Ел. Спасова 

28.05.2010г.

Отговор №20:

Моля, Вижте отговора на въпрос 9.

Въпрос №21
Добър ден, 

В хипотезата на т. 2.1.2, вариант III от Насоките за кандидатстване, касаещи уреждането на правата върху патент, който не е собственост на дружеството-кандидат, имаме следния въпрос: 

Чл. 4 от Закона за патентите и регистрацията на полезните модели допуска разпореждането с право на патент както със всяко едно друго право, вкл. предоставянето териториалното му апортиране. В тази връзка, допустимо ли е по правилата на настоящата процедура да бъде уговорено, че патентопритежателят ще апортира патентното право само за територията на Република България? 

Предварително благодаря. 
01.06.2010г.

Отговор №21:

В т. 2.1.2 „Специфични критерии за допустимост на кандидатите” от Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” са указани всички специфични критерии, на които следва да отговарят кандидатите, за да бъдат допустими за финансиране, а именно „...допустими за финансиране по настоящата процедура са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост, или внедрявания по проекта иновативен продукт, процес или услуга са създадени въз основа на договор, по който кандидатът е възложител, като  се  допускат четири варианта. 

Вашият въпрос се отнася за посочения вариант 3 - кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на предприятието-кандидат след получаване на уведомление от страна на Договарящия орган за одобрение на проекта. 

Въпрос №22:

Здравейте,
По процедура ОП Конкурентноспособност -

BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”счита ли се за иновация -  регистрация на промишлен дизайн от Патентното ведомство, не се ориентирах от насоките - тази грантова схема само за патенти и полезни модели ли се отнася. 
Блатодаря Ви 

Лина Николова 
16.06.2010 г.

Отговор №22:

Във връзка с поставения от Вас въпрос, следва да имате предвид следното:

В т. 2.1.2 „Специфични критерии за допустимост на кандидатите” от Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” детайлно са указани всички специфични критерии, на които следва да отговарят кандидатите, за да бъдат допустими за финансиране, а именно „...допустими за финансиране по настоящата процедура са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост, или внедрявания по проекта иновативен продукт, процес или услуга са създадени въз основа на договор, по който кандидатът е възложител, като е възможен един от следните варианти. 

Вариант 1:

Кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес. В случаите на внедряване на иновативна услуга – кандидатите следва да притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата.

Вариант 2:

Кандидатите внедряват иновативен софтуер - собствена разработка, посредством който ще предоставят иновативни услуги. В този случай кандидатът следва да представи удостоверение, издадено от експертна комисия към Министерство на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством който ще се предоставя/т иновативна/ите услуга/и, издадено по реда, посочен в т. 2.2, 2) от Насоките за кандидатстване, по-долу.

Вариант 3:

Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането.

Вариант 4:

Кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга – са подали в Патентно ведомство заявка за патент за изобретение за продукта/процеса, посредством който ще се осъществява/предоставя услугата. Датата на подаване на заявката за патент трябва да е преди датата на подаване на проектното предложение.”

Предвид изложеното, следва да имате предвид, че посочените 4 варианта изчерпват всички възможности за допустимост на кандидатите по процедурата. В случай, че представлявания от Вас кандидат не попада в един от посочените 4 варианта, същият не отговаря на критериите за допустимост по процедурата независимо от обстоятелството, че „разполага с/или е в процес на придобиване/ на авторски права”, както е посочено във въпроса Ви.
Въпрос №23:

Бих искала да задам два въпроса по Процедура BG161PO003-1.1.03 „Развитие на Уважаеми госпожи и господа,

Във връзка с процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” имам следния въпрос: Според  Раздел 4А. Индикативен план-график за изпълнение на процедурата през 2010 г. проектните предложения, подадени на датите, маркирани в зелено (включително 12 май 2010 г.) ще бъдат оценени от Оценителна комисия, чиято сесия стартира на 26 юли 2010 г. Това означава ли, че няма да има друга оценителна комисия до края на 2010 г, която да разглежда подадените през второто тримесечие проектни предложения, тъй като процедурата е обявена без определен срок за кандидатстване? Благодаря предварително!

ИДЕИН ООД

18.06.2010 г. 
Отговор №23:

Моля, Вижте отговора на въпрос на 10.
Въпрос №25

Уважаеми дами и господа, бих искал да попитам следното: 

Отпреди колко години трабва да е създадена фирмата, за да отговаря на условията за кандидатстване? 


В документа "НАСОКИ ЗА КАНДИДАТСТВАНЕ" от една страна е записано "Подкрепата по настоящата процедура за предоставяне на безвъзмездна финансова помощ е
изцяло насочена към стартиращи иновативни предприятия, създадени не по-рано от 3 години преди датата на подаване на проектно предложение по настоящата процедура", но от друга страна в т.2 четем "Да са регистрирани до 3 /три/ години преди датата на подаване на проектно предложение по процедурата".

Предварително благодаря да уточнението!  

С уважение, 

Илиян Крътов 

21.06.2010 г. 

Отговор №25: 

Следва да имате предвид, че посочените от Вас текстове от „Насоките за кандидатстване” по настоящата процедура за безвъзмездна финансово помощ BG161PO003-1.1.03„Развитие на стартиращи иновативни предприятия чрез подкрепа за внедряване на иновативни продукти, процеси и услуги”  „стартиращи иновативни предприятия, създадени не по-рано от 3 /три/ години преди датата на подаване на проектното предложение по настоящата процедура ” и текста „да са регистрирани до 3 /три/ години преди датата на подаване на проектното предложение” са еднозначни. 
Въпрос №26

Здравейте, въпросът ми е свързан с  Процедура BG161PO003-1.1.03 „Развитие  

на стартиращи иновативни предприятия чрез подкрепа за внедряване на  

иновативни продукти, процеси и услуги”.

Две дружества "А" и "В" дружество "В" е дъщерно дружество на "А" като  

същото притежава 100% от капитала на дружество "В". Дружество "В"  

кандидатства с проект по процедура BG161PO003-1.1.03 със споразумение за  

апортиране в капитала на правата по интелектуалната собственост на  

софтуерен продукт. Апортирането се прави от дружество "А" в дружество"В".  

Въпросите ми са:

1. В този случай необходимо ли е да се представи  удостоверение от  

Министерството на транспорта, информационните технологии и съобщенията  

потвърждаващо правата на кандидата по интелектуалната собственост върху  

софтуера?

2. Ако е необходимо кой трябва да подаде заявката за издаване на това  

удостоверение- дружеството , което кандидатства по проекта или дружеството  

което прави апортната вноска?

3. Ако не е необходимо да се представи удостоверение от МТИТС, то трябва  

ли да се представи друг документ удостоверяващ иновативността или  

собствеността на софтуера и какъв документ трябва да се представи? Кой  

трябва да го представи дружество"А" или "В".

Предварително благодаря.

Карамфила Митева
22.06.2010г.

Отговор №26: 

Съгласно т. 2.1.2 „Специфични критерии за допустимост на кандидатите” от Насоките за кандидатстване по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” детайлно са указани всички специфични критерии, на които следва да отговарят кандидатите, за да бъдат допустими за финансиране, включително подробно са указани 4 Варианта, които изчерпват всички възможности за допустимост на кандидатите. 

В случаите, когато кандидатите предвиждат внедряване на иновативен софтуер – собствена разработка, при реализацията на проекта, следва да се има предвид, че те попадат в хипотезата на Вариант 2 от т.2.1.2. „Специфични критерии за допустимост”, и кандидатите задължително представят удостоверение, издадено от експертна комисия към Министерството на транспорта, информационните технологии и съобщенията, което потвърждава правата на кандидата по интелектуална собственост върху софтуера, посредством който ще се предоставя/т иновативна/ите услуга/и, както и неговата иновативност. Удостоверението се издава след подаване, от страна на кандидата, в Министерството на транспорта, информационните технологии и съобщения на заявка съгласно Методиката за оценка /Виж приложение „Ц”/. 

Съгласно хипотезата, предвидена във Вариант 3 от т.2.1.2 „Специфични критерии за допустимост” от Насоките за кандидатстване, е възможно да се кандидатства със Споразумение с притежателя/ите на правата по интелектуална собственост, което урежда правата и задълженията на страните във връзка с апортирането, само в случаите, когато се апортират права върху патент за изобретение/свидетелство за регистрация на полезен модел. 

Предвид изложеното, описаният във Вашия въпрос случай – да се кандидатства със Споразумение за апортиране на права върху софтуерен продукт, не е допустим.   

Въпрос №27

Здравейте,
моля Ви да ми отговорите на въпросите, който съм изпратил на електронната Ви поща преди близо два месец,  на които все още няма публикувани отговори, и които Ви изпращам отново, във връзка с обявена  процедура по Оперативната програма „Развитие на конкурентоспособността на българската икономика 2007-2013 г.", Процедура BG161PO003-1.1.03 „Развитие на стартиращи иновативни предприятия чрез подкрепа на внедряване на иновативни продукти, процеси и услуги": 
1. В Насоките за кандидатстване като „Специфични недопустимите разходи” са посочени: „Разходи за дейности по проекти, чието изпълнение е стартирало преди подписването на договора за предоставяне на безвъзмездна финансова помощ”. В този смисъл консултантски услуги по разработването на проектното предложение допустим или недопустим разход ли са по настоящата процедура? 

2. На началната страница на Формуляра за кандидатстване в раздел „Информация за проектното предложение” се изисква информация за „Наименование и ЕИК на консултантската организация, предоставила консултантски услуги по разработване на проектното предложение”. Въпросът ми е - тази информация задължителна ли е? Какво отношение има тя в процеса на оценка на проектното предложение и особено пък упоменаването и на титулната страница? Каква е целта на предоставянето й, при положение, че тези консултантските услуги,  представляват дейност извършена преди подписване на договора за безвъзмездна помощ, и в този смисъл са недопустим разход съгласно Насоките?  В случай че бенефициента сам е подготвил проектното си предложение – какво следва да впише там? 

3. Съгласно едно от изискванията за допустимост на кандидатите по настоящата схема – същите трябва да са регистрирани до 3 години преди датата на подаване на проектното предложение. Това означава ли, че са допустими кандидати юридически лица, който са се регистрирали в периода след обявяването на процедурата, например 2 месеца преди да подадат проектното си предложение? 

 Ако ДА, тогава в коя Категория би трябвало да попадне при попълването на Формуляра за кандидатстване, Раздел II, 5.5, където са посочени само категории съществуващи предприятия?
С уважение,

Костадин Костадинов

22.06.2010 г.
Отговор №27:

Моля, вижте публикувания отговор на Въпрос 2. 

В допълнение следва да имате предвид:

В Насоките за кандидатстване по настоящата процедура е указано, че разходите за консултантски услуги, необходими за подготовката на проектното предложение, са недопустими. 
Моля, вижте публикувания отговор на Въпрос 16.
Въпрос №28

Здравейте,

Бих искала да кандидатствам по програмата 

„Развитие на стартиращи иновативни предприятия чрез подкрепа за внедряване на иновативни продукти, процеси и услуги”. Моля да ми изпратите пакет документи за кандидатстване на този имейл или на факс: 052 351000.
Благадаря предварително

Златомира Гарвалова

24.06.2010 г.
Отговор №28:

Пълният пакет документи за кандидатстване - Насоки за кандидатстване и приложения към тях по Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” може да намерите на следния интернет адрес: http://www.ibsme.org/story.aspx?id=1131. 

ВЪПРОС №: 29 

Здравейте,

Казвам се Янислав Танков – управител на фирма Нюмарк ЕООД Варна,

Въпросът ми е свързан с намерението да кандидатствам за безвъзмездна помощ по програма BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”. Присъствах на лекциите във Варна по отношение на програмите, но за съжаление лекторите не можаха да ми отговорят на поставения въпрос и ме насочиха към сайта.

Фирмата е създадена през 2009 и през 2010 е разработила уникален уеб базиран продукт(услуга) – www.aske.net  Като такъв продукта е разработен в тестови вариант и вече е пуснат в онлайн пространството, но за да се наложи се нуждае от реклама. Въпросът ми е свързан именно с това. Тъй като за допустим разход се явява участия в изложения и разработка на мултимедия и приложения, а никъде не е описана РЕКЛАМА, дори като недопустим разход, моля да ми отговорите каква част от средствата се допускат за РЕКЛАМА и в какви форми може да бъде тя.

Считам че е логично жизнено необходимо при внедряване на нов иновативен продукт да се рекламира.

Вторият ми въпрос е – допустим ли е разходът по изграждане на дистрибуторска мрежа.

Третият ми въпрос е свързан с капиталовите разходи, тъй като видях че част от проекта може да включва капиталови разходи. Идеята е в бъдеще проекта АСКЕМ да не ползва наети уеб сървъри а собствени, допустимо ли е изграждането на локален център и оборудването му със сървърна техника.

Благодаря предварително и ще очаквам вашите отговори на сайта с нетърпение!

Поздрави!
Янислав Танков
01.07.2010 г. 

ОТГОВОР №: 29 

1. Съгласно т. 2.2 „Допустимост на проектите/дейностите”, 3) „Видове проекти/допустими дейности” от Насоките за кандидатстване по процедурата, недопустимите дейности/проекти включват: 

„.... – участие в семинари, работни срещи, изложения; 

· спонсорирани индивидуални стипендии за учебни занимания или курсове за обучение; 

· проекти/дейности, които не предвиждат като краен резултат внедряването в производството на съответния иновативен продукт или процес и респективно, стартиране на дейности по предоставяне на иновативната услуга от страна на предприятието;

· дейности, чието изпълнение е стартирало преди подписването на договора за безвъзмездна финансова помощ по настоящата процедура;

· дейности, които вече са финансирани от други източници с публичен характер;

· дейности от общ маркетингов и рекламен характер. 

В този смисъл, като недопустим разход по проекта следва да се счита извършването на реклама от общ характер, отнасяща се до обичайните дейности,продукти и/или услуги, предоставяни от фирмата. 

Допустими за финансиране по настоящата процедура са дейностите за визуализация на проекта – не повече от 3 000 лв., които могат да включват разходи за публикации относно целите, дейностите и постигнатите резултати от изпълнението на проекта, осъществени в електронни медии и/или печатни издания. Като част от съдържанието на посочените публикации е допустимо да бъде включена и информация за внедряваните по проекта продукти, процеси или услуги.  
2. Съгласно т.2.3.1. „Допустими разходи” от Насоките за кандидатстване по настоящата процедура, допустими за финансиране са разходите за консултантски услуги, свързани с разработването на маркетингови планове и стратегии за реализация на внедрените в производство иновативни продукти, процеси и услуги – извършване на маркетингови проучвания и анализи, планиране на канали за комуникация с пазара и клиентите и развитие на дистрибуционни мрежи.

3. Специфичните допустими разходи по настоящата процедура включват разходи за строително-монтажни работи за подобряване на функционалните характеристики на съществуващи сгради и/или производствени помещения, които са пряко свързани с инсталирането на закупеното по проекта оборудване, извършени от външен изпълнител – в размер на не повече от 30% от общите допустими разходи по проекта. 

Следва да имате предвид също така, че допустими за финансиране са разходите за придобиване на нови машини, оборудване (вкл. компютърно оборудване, необходимо за работата на специализиран софтуер, свързан с внедряването на иновативния продукт, процес или услуга)  и съоръжения, свързани с внедряване в прозводството на иновативния продукт, процес или услуга, включително разходи за осъществяване на доставка, инсталиране и изпитване на оборудването/машините/съоръженията. 

В този смисъл, закупуването на сървърна техника по проект по настоящата процедура, би било допустимо, само в случай че е свързано с и необходимо за внедряване в производството на иновативния продукт, процес или услуга, предмет на проектното предложение, като последното следва да бъде надлежно обосновано.  

ВЪПРОС №: 30 

Здравейте,

Юрисконсулт съм на голямо предприятие, което има желание да кандидатства по Оперативна програма "Развитие на конкурентноспособността на българската икономика 2007 - 2013". Дружеството ни е новообразувано Еднолично акционерно дружество ( през м. май 2009г.), в което съгл. чл. 262 от ТЗ са влети три еднолични дружества с ограничена отговорност (29.08.2009г.). Към този момент дружеството отговаря на изизскванията на голямо предприятие, но:  Съгл. т.2.1.2 от насоките за кандидатстване трябва да има минимум 3 приключени финансови години и реализирани нетни приходи за 2009г. 5000000лв. В резултат на вливането, трите ЕООД-та са заличени и техните активи и пасиви са се влели в ЕАД. Ако се представят финансовите отчети за 2007, 2008 и 2009 на влелите се дружества, както и ако се отчетат нетните приходи заедно на трите дружества, които са влели в ЕАД- то, ще отговаря ли то на специфичните критерии за допустимост по т.2.1.2.  
Моля за бърз отговор от Ваша страна, за да знаем дали да стартираме подготовката за проект за кандидатстване по програмата. 

Поздрави!

Мариана Гуркопашова

02.07.2010 г. 

ОТГОВОР №: 30 

Зададеният от Вас въпрос се отнася до Процедура за предоставяне на безвъзмездна финансова помощ BG161PO003-2.1.07 „Технологична модернизация в големи предприятия”, като служебно е препратен на електронния адрес за задаване на въпроси по посочената процедура: op_investment_large2@sme.government.bg. Моля имайте предвид, че отговорът на този въпрос ще бъде публикуван в рубриката „Въпроси и отговори” към процедура BG161PO003-2.1.07 „Технологична модернизация в големи предприятия”. 
ВЪПРОС №: 31 

Уважаема  Г-жо/Г-н …..........................,

Казавам се Тенчо Тинчев  , управител съм на скоро създадена фирма               ‘Хелиос 21’  ЕООД .

Разгледах вашата презентация “ Развитие на стартиращи иновативни предприятия чрез подкрепа за внедряване на иновативни продукти, процеси и услуги” в сайта на ИАНМСП .

Изследвайки заболяванията на населението в световен мащаб, в частност в България,  вследствие неправилното и нездравословно хранене , установихме следното. Нездравословното хранене не е вследствие на неинформираност , а по скоро на липсата на навици Имаме идеен проект за създаване на център за здравословно хранене, диетология и релакс сред природата , предлагане на нов тип туристически услуги . За целта сме наели стар хотел с 13 стаи за срок от 10 години . За осъществяване на проекта е необходимо финансиране за реновация и  реконструкция – увеличаване на легловата база ,изграждане на спа център, оборудване. 

Възможно ли е финансиране на този проект по ОП “Конкурентноспособност” . 

Благодаря ви предварително !

13.07.2010 г. 

ОТГОВОР №: 31
Съгласно т. 3.4. „Предоставяне на допълнителна информация” от Насоките за кандидатстване – „Не могат да се дават отговори, които съдържат становище относно съответствието на проект и/или кандидат с условията за кандидатстване.” 

При подготовката на Вашето проектно предложение, следва да имате предвид, че в съответствие с т. 2.2. „Допустимост на проектите/дейностите”, параграф 3) Видове проекти/допустими дейности – допустими по настоящата процедура за подбор на проекти са проекти, които имат за свой основен предмет осъществяването на инвестиции, пряко свързани с производството и внедряването на иновативни продукти, процеси или услуги с висока добавена стойност. Допустимите дейности по настоящата процедура са групирани в два основни елемента – елемент „Инвестиции” и елемент „Услуги”, като е възможна комбинация от дейности и по двата елемента. 

По елемент „Инвестиции” са допустими следните дейности: 

· придобиване на нови машини (включително компютърно оборудване, необходимо за работата на специализиран софтуер, свързан с внедряването на иновативния продукт, процес или услуга) и съоръжения, свързани с внедряване в производството на иновативния продукт, процес или услуга; 

· придобиване на комплектни възли, агрегати и детайли, които се влагат при създаване на части от или на цялата поточна линия за производство на иновативния продукт/реализация на иновативния процес; 

· придобиване на специализиран софтуер, свързан с внедряването на иновативния продукт, процес или услуга; 

· подобряване на функционалните характеристики на съществуващи сгради и/или производствени помещения чрез извършване на строително-монтажни работи (СМР), пряко свързани с инсталирането на закупеното по проекта оборудване – не повече от 30% от общите допустими разходи по проекта. 

По елемент „Услуги” са допустими следните дейности:

· консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга; 

· консултантски и юридически услуги, свързани със защита на правата върху интелектуална собственост по внедряваните по проекта иновативни продукти/процеси/услуги;

· консултантски услуги, свързани с разработване на маркетингови планове и стратегии за реализация на внедрените в производство иновативни продукти, процеси и услуги – извършване на маркетингови проучвания и анализи, планиране на канали за комуникация с пазара и клиентите, развитие на дистрибуционни врежи;

· консултантски услуги от инженерно-технически характер, свързани с процеса на внедряване на иновативния продукт, процес или услуга;

· услуги, свързани със сертификация на иновативния процес или услуга, респективно получаване на продуктово съответствие за иновативния продукт, в съответствие с приложимите стандарти;

· визуализация на проекта – до 3 000 лева;

· одит на проекта – до 1% от общите допустими разходи по проекта, но не повече от 10 000 лева. 

В този смисъл, изложената в запитването Ви идея за проект за реновация и реконструкция на леглова база, изграждане на спа център и оборудване, не попада в дейностите/проектите, които са определени като допустими за финансиране по настоящата процедура за подбор на проекти. 

ВЪПРОС №: 32 

Здравейте,

Пиша Ви от името на новостартирала компания занимаваща се с разработка на софтуер в сферата на енергетиката и енергийната ефективност.  Към момента работим по идеен проект за иновативен софтуер в областта на енергетиката и енергийната ефективност, който да бъде предлаган на електроразпределителни предприятия и производители на електроенергия. Реализация все още не е стартирала поради липсата на достатъчен финансов потенциал. В най-общи линии за това са необходими проучвания и изследвания, разширяване на работният екип, закупуване на тестови устройства, разработка и тестване.

Във връзка с това имам следният въпрос към вас:

Коя от двете програми „Развитие на стартиращи иновативни предприятия чрез подкрепа за внедряване на иновативни продукти, процеси и услуги” и „Подкрепа за създаване и развитие на стартиращи иновативни предприятия” би била по-подходяща за нашият случай. Към момента не предлагаме близки до този продукт или услуга на пазара.

Предварително благодаря за отговора.

С уважение,

Спасен Ценов

13.07.2010 г. 

ОТГОВОР №: 32

Съгласно т. 3.4. „Предоставяне на допълнителна информация” от Насоките за кандидатстване – „Не могат да се дават отговори, които съдържат становище относно съответствието на проект и/или кандидат с условията за кандидатстване.” 

1. Основната цел на Процедура BG161PO003-1.1.1-01 „Подкрепа за създаване и развитие на стартиращи иновативни предприятия” е да предостави подкрепа на стартиращи иновативни предприятия в най-рисковата фаза на тяхното развитие, а именно в етапа на разработване на базисния иновативен продукт или процес на фирмата в неговата пред-пазарна подготовка – до разработването на опитен образец, като иновацията, предмет на проектното предложения по процедурата, следва да е резултат от собствена разработка на собственика/ците на предприятието. 
Допустими за финансиране са дейности, свързани със създаване и изпълнение на програми и методики за изследвания, измервания и изпитвания, свързани с разработването на иновативен продукт или процес, разработване на опитен образец, функционални тестове на нови продукти и/или процес, закрила на индустриална собственост. 
Максималният процент на безвъзмездната финансова помощ от общите допустими разходи по всеки индивидуален проект, предоставяна по процедурата, е 90%, като остатъкът от минимум 10% от общите допустими  разходи трябва да бъде финансиран със собствени средства на кандидата или от източници, различни от бюджета на Европейския съюз и Европейския фонд за регионално развитие. Минималният размер на отпусканата безвъзмездна финансова помощ е 40 000 лева, а максималният размер – 391 166 лева. Планираният проект следва да се реализира на територията на Република България за срок не по-дълъг от 2 години. 

2. Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” има за цел да стимулира развитието на стартиращи иновативни предприятия, като предоставя интегрирана консултантска и инвестиционна подкрепа за проекти за внедряване в производството и пазарна реализация на иновативни продукти, процеси и услуги (като услугите следва да са резултат от внедрен иновативен процес или продукт) с висока добавена стойност. Процедурата включва два основни елемента – елемент „Инвестиции” и елемент „Услуги”, като е възможна комбинация от дейности и по двата елемента.  По елемент „Инвестиции” допустими за финансиране са дейности за придобиване на нови машини (включително компютърно оборудване, необходимо за работата на специализиран софтуер, свързан с внедряването на иновативния продукт, процес или услуга) и съоръжения, свързани с внедряване в производството на иновативния продукт, процес или услуга; придобиване на специализиран софтуер, свързан с внедряването на иновативния продукт, процес или услуга; подобряване на функционалните характеристики на съществуващи сгради и/или производствени помещения чрез извършване на строително-монтажни работи (СМР), пряко свързани с инсталирането на закупеното по проекта оборудване. По елемент „Услуги” са допустими дейности за консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга; консултантски и юридически услуги, свързани със защита на правата върху интелектуална собственост по внедряваните по проекта иновативни продукти/процеси/услуги. 

Предвид гореизложеното, при подготовката на Вашето проектно предложения и вземането на решение към коя от двете горепосочени процедури да се насочите, следва да се отчете на какъв етап от разработването се намира Вашият продукт – в до-пазарна фаза или фаза на реализация на пазара, както и необходимите за това финансови ресурси.   
ВЪПРОС №: 33 

Здравейте,

Имам въпрос към следната схема:

ОПЕРАТИВНА ПРОГРАМА „РАЗВИТИЕ НА КОНКУРЕНТОСПОСОБНОСТТА НА БЪЛГАРСКАТА ИКОНОМИКА” 2007-2013
Приоритетна ос 1: „Развитие на икономика, базирана на знанието и

иновационните дейности”

Област на интервенция 1.1: „Подкрепа за иновационни дейности в

предприятията”

Операция 1.1.1: „Подкрепа за създаване и развитие на стартиращи иновативни

предприятия”

Ние искаме да изградим специализирана фабрика за производство на специални гъби, които са били култивирани и чието отглеждане е напълно автоматизирано – king ouster, boletus of steppen.

Свързахме се с корейската компания, която притежава патента за технологията, но не мога да разбера нашата идея може ли да бъде подкрепена от тази програма или не. Знам, че има изискване да не се припокриват програмата за селските региони и конкуретноспособност, но гъбите според мен не са растения и не намерих никъде в инструкциите конкретна забрана да се кандидатства за гъби. Евентуалния проблем, който може да възникне с класификацията на икономическите дейности според мен може да бъде избегнат, защото ще кандидатстваме с фирма, чиято класификация не започва с 01. Разполагаме с още две фирми съответно с шифри  9305 и 4617, с които бихме могли да кандидатстваме. Прегледах и Приложение Т от документите за кандидатстване и не намерих противоречие. Бих искала да ви помоля да проверите казуса още веднъж и да ме информирате относно вашето становище, предварително благодаря.

Даниела Иванова


 
14.07.2010г.

ОТГОВОР №: 33

По настоящата процедура икономическа дейност, за която се кандидатства и се иска финансиране следва да бъда допустима. За да удостоверят кандидатите, че не осъществяват основното си дейност в специфичните недопустими сектори, които са изброени в т. т.2.1.4. „ Специфични критерии за недопустимост” от Насоките за кандидатстване, следва да представят към проектните предложения Удостоверение за код на основната икономическа дейност, издадено от Националния статистически институт, а в случай, че кандидатът е регистриран по Закона за Търговския регистър и кодът на икономическата дейност на предприето е вписан в Търговския регистър, това обстоятелство ще се проверява служебно. 

На конкретно поставеният от Вас въпрос, следва да имате предвид следното:

Съгласно т.2.1.4., 2) Специфични критерии за недопустимост от Насоките за кандидатстване и съгласно изискванията на Регламент (ЕО) № 800/2008 и Регламент (ЕО) № 1998/2006  недопустими по настоящата процедура са кандидати, чийто основна дейност или дейността, за която кандидатстват за финансиране, е в някоя от следните области, които са изброени подробно от т. е ) до т. о). В т. ж) от т. 2.1.4 записано, че недопустими за финансиране са  дейности по първично производство на селскостопански продукти, посочени в Приложение І към Договора за създаване на Европейска общност (Приложение Т към Насоките за кандидатстване), където попадат и гъбите в глава 7 „Хранителни зеленчуци и някои корени и грудки”.  От Националната класификация на икономическите дейности е видно, че в раздел „А” „Селско, горско и рибно стопанство”,  отглеждането на гъбите попадат в класификация 01.13 „Отглеждане на зеленчуци, дини и пъпеши, кореноплодни и грудкови” и по конкретно „други кореноплодни, луковични и грудкови зеленчуци”.

Предвид горното производството на гъби е дейност, която не е допустима по настоящата процедура.

/ОТГОВОРИ НА ВЪПРОСИ, ПУБЛИКУВАНИ НА 13.09.2010г./

ВЪПРОС №: 34 

Здравейте,

имам въпрос относно един казус, който изникна във връзка с издаден патент от чужбина. Става въпрос за българска фирма, чийто собственик е руски гражданин Патентът се води на негово име и е издаден от  патентното ведомство в Русия. Валиден ли е в България този патент?  Трябва ли да се направи някакво признаване от българското патентно  ведомство, за да може да участва в процедурата „Развитие на стартиращи иновативни предприятия чрез подкрепа за,внедряване на иновативни 

продукти, процеси и услуги”? Ако да, каква?

Предварително благодаря за отговора!

Емил Стоянов

30.07.2010 г. 

ОТГОВОР №: 34  

Съгласно т.2.1.1. „Общи критерии за допустимост на кандидатите” , допустими по настоящата процедура за подбор на проекти са само кандидати, които са юридически лица или еднолични търговци, регистрирани съгласно Търговския закон или Закона за кооперациите и имат седалище в България.

Следва да имате предвид, че в т. 2.1.2. „Специфични критерии за допустимост на кандидатите” от Насоките за кандидатстване по настоящата процедура няма посочено изискване за това кое Патентно ведомство е издало патента или свидетелството за регистрация на полезен модел, при условие, че патентът/свидетелството за регистрация на полезен модел важи на територията на Република България, или пред Патентно ведомство е подадена заявката за патент, пир условие, че Република България е посочена страна в заявката. 

В допълнение, имайте предвид, че оценката за валидността на съответния патент и/или признаване от страна на българско патентно ведомство, както и свързаните с това документи и процедури, следва да бъде извършено по компетентност от съответния отговорен за това орган – Патентно ведомство на Република България. 

ВЪПРОС №: 35 

Уважаеми Колеги,

Моля да ни отговорите на следните въпроси :

1. Полезните насекоми (beneficial insects), както и насекомите, необходими по биотехнологията за тяхното промишлено производство, селскостопански продукти ли са и  попадат ли те в стоките, посочени в приложение І към Договора за ЕО(Приложение Т към Насоките на Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти,  процеси и услуги”)
2. Ако не са селскостопански стоки, какви са те и къде попадат ?

3. Ако гореспоменатите насекоми се считат за селскостопански продукти, то промишленото им производство счита ли се за първично производство на селскостопански продукти?
За Ваша информация полезните насекоми (beneficial insects) са биологични средства за унищожаване на вредители по растенията. Те попадат в групата на биологичните инсектициди. Те имат функцията на химическите инсектициди да унищожават вредителите по растенията като в същото време щадят околната среда и здравето на човека. Те са от много по-висш клас средства за водене на борба с болестите и вредителите по растенията и са незаменим елемент на биологичното земеделие.

Нашето мнение, че съгласно Регламент (ЕО) №1214/2007 на Комисията от 20.09.2007 година полезните насекомите-биоагенти и насекомите, необходими за тяхното промишлено производство не са животни, а високотехнологични продукти - биологични инсектициди, с код 38089190 по комбинираната номенклатура от гореспоменатия регламент. Като такива те не са селскостопански продукти и тяхното промишлено производство не е развъждане на животни, а производство на биоинсектициди.

Благодарим предварително на Вашите отговори.

Поздрави,

Николай Димитров

Отговор 35:

Съгласно т. 2.1.4 „Специфични критерии за недопустимост” от Насоките за кандидатстване по процедурата, Съгласно изискванията на Регламент (ЕО) № 800/2008 и Регламент (ЕО) № 1998/2006 недопустими по настоящата процедура са: кандидати, чиято основна дейност или дейността, за която кандидатстват за финансиране, е в някоя от следните области :

„...- дейности по първично производство на селскостопански продукти, посочени в Приложение І към Договора за създаване на Европейската общност (Приложение Т към

Насоките за кандидатстване);

- дейности, свързани с преработка и търговия на селскостопански продукти, в следните случаи: 
- когато размерът на помощта е определен въз основа на цената или количеството на такива продукти, закупени от първичните производители или пуснати на пазара от съответните предприятия, или

- когато условие за предоставянето на помощта е същата да бъде прехвърлена частично или изцяло на първичните производители.”

Посоченият в запитването Ви код 3808 91 90 от Комбинираната номенклатура, към който според Вас се отнасят полезните насекоми се отнася към Глава 38 „Различни видове продукти на химическата промишленост”от Комбинираната номенклатура (КН). Към нея се отнася код 3808 91 „Инсектициди” и конкретно код 3808 91 90 – „Други”, като видно от самото наименование на Глава 38, тя включва класификация на различни видове продукти на химическата промишленост, поради което съотнасянето на полезните насекоми – биологични инсектициди към този код от КН, считаме за некоректно.  

Допълнително следва да имате предвид, че Приложение І към Договора за създаване на Европейската общност (Приложение Т към Насоките за кандидатстване) включва Глава 1 „Живи животни”, към които се отнасят както полезните насекоми, така и всички други видове насекоми. Моля да се съобразите с посочените указания при определяне на допустимостта на предлагания от Ваша страна проект по настоящата процедура.

ВЪПРОС №: 36 

Уважаеми Господа,

обръщам се към Вас с въпрос отностно възможността за кандидатстване по програмата ,,Развитие на стартиращи иновативни предприятия чрез подкрепа за внедряване на иновативни продукти,процеси и услуги,,.

Притежавам два патента,които са взаимосвързани,но и всеки може да се реализира самостоятелно.

Регистрирал съм фирма за да мога да ги реализирам.

Фирмата не е извършвала никаква дейност до сега-няма приходи,разходи-баланс.

Въпросът ми е -мога ли да кандидатсвам с тази фирма за да получа финансови средства и започна реализацията на посочен от мен проект?Срещам пояснения ,че могат да кандидатсват малки и средни предприятия.След като фирмата ми няма до сега дейност и от тук баланс-мога ли да кандидатствам?

Надявам се да мога,след като програмата е,, Развитие на СТАРТИРАЩИ ИНОВАТИВНИ  предприятия.....,, а не ,,Подпомагане на предприятия ИМАЩИ ИНОВАТИВНИ ПРОДУКТИ,,

В очакване на Вашия отговор

Пламен Ботев

08.08.2010. 

ОТГОВОР №: 36

Съгласно т.2.1. „Допустимост на кандидатите” от Насоките за кандидатстване по настоящата процедура, за да бъдат допустими за финансиране кандидатите по процедурата следва да отговарят на конкретно указани общи и специфични критерии, които включват: 

· да са юридически лица или еднолични търговци, регистрирани съгласно Търговския закон или Закона за кооперациите, 

· да имат седалище в България, 

· да са регистрирани до 3 /три/ години преди датата на подаване на проектното предложение по процедурата, 

· да са микро-, малки или средни предприятия по смисъла на Закона за малките и средните предприятия (ДВ 84/1999, посл. изм. ДВ, бр. 82/2009 г.), който е в съответствие с дефиницията за МСП на Приложение I към Регламент на Комисията (ЕО) №: 800/2008, и
· да са пряко отговорни за изпълнението на дейностите по проекта, а не да действат в качеството на посредник, 

· да притежават или да са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост, или внедрявания по проекта иновативен продукт, процес или услуга са създадени въз основа на договор, по който кандидатът е възложител, като е възможен един от общо 4 варианта. 

Предвид гореизложеното, настоящата процедура не поставя формално изискване за „реално извършвана дейност” от страна на кандидатите, като следва да имате предвид, че в процеса на оценката на постъпилите проектни предложения, на етап „Техническа и финансова оценка” членовете на Оценителната комисия ще извършват оценка съгласно указаните критерии за техническа и финансова оценка, част от които включват: „Степен на готовност на предприятието да внедри иновативния продукт, процес или услуга”; „Степен на техническа осъществимост  за внедряване на иновацията”; „Капацитет на екипа за внедряване на иновацията” – „Опит на екипа за внедряване на иновацията в планирането, управлението и организацията на технологии за производство и респективно за предоставяне на услуги, имащи отношение към внедряването на съответния продукт, процес или услуга” и „Пазарен опит на екипа за внедряване на иновации”. 
ВЪПРОС №: 37 

Здравейте,

пиша ви за да попитам какво е необходимо да направя за да какдидатствам по процедура:„Подкрепа за създаване и развитие на стартиращи иновативни предприятия", процедура за подбор на проекти BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги".

Какви материали и документи трябва да подготвя и какъв е адресът в Русе, тъй като видях, че в Русе могат да бъдат подавани документи за кандидатстване, но не мога
да намеря адресът.

Поздрави
09.08.2010. 

ОТГОВОР №: 37 

Потенциалните кандидати за безвъзмездна финансова помощ по процедурите за подбор на проекти по Приоритетни оси 1 и 2 на оперативната програма кандидатстват с проектни предложения, които се изготвят съгласно изискванията и образците на формуляри, подробно указани в публикуваните Насоки за кандидатстване и приложения към тях по съответните процедури, като  условията за кандидатстване, условията за допустимост на кандидатите, дейностите и разходите, сроковете за подаване на проектните предложения, минималният/максималният размер на предоставяната безвъзмездна финансова помощ са специфични за всяка отделна процедура за предоставяне на безвъзмездна финансова помощ.

Пълният пакет Насоки за кандидатстване, приложения към тях, както и Оперативно ръководство за техническо и финансово изпълнение на договори за безвъзмездна финансова помощ по Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е публикуван на следния адрес: http://www.ibsme.org/story.aspx?id=1132

Териториалното звено на ИАНМСП в гр. Русе се помещава на адрес: гр. Русе, ул. „Мария Луиза” №: 19, ет.1, партер, тел.: 082/825 273.  
ВЪПРОС №: 38 

Уважаеми държавни чиновници,
 

Искам да ви обърна внимание, че в архивирани комплект документи за кандидатстване по Операция 1.1.1: „Подкрепа за създаване и развитие на стартиращи иновативни предприятия” файлът "Приложение_А_Формуляр за кандидатстване_2" е повреден и е може да се отваря.
Моля ви да коригирате този проблем. И още нещо, текстът ви в Насоки за кандидатстване е пълен с грешки и неточности, допуснати при превода. Мисля, че е време също така да се научите къде се слага пълен и непълен член.
С уважение, 

Мирослав Матеев
15.08.2010 г.
ОТГОВОР №: 38 

Зададеният въпрос се отнася до Процедура за предоставяне на безвъзмездна финансова помощ 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”, като служебно е препратен на електронния адрес за задаване на въпроси по посочената процедура: stf@sme.government.bg. Моля имайте предвид, че отговорът на този въпрос ще бъде публикуван в рубриката „Въпроси и отговори” към процедура 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”.
Следва да имате предвид, че рубриката въпроси отговори има за цел да даде разяснения във връзка с горе посочената процедура, както и да подпомогне и улесни кандаидатите при изготвене на проектните предложения в съответствие с посочените указания в Насоките за кандидатстване при конкретно заден въпрос.

/ОТГОВОРИ НА ВЪПРОСИ, ПУБЛИКУВАНИ НА 17.09.2010г./

ВЪПРОС №: 39 

Бих искала да попитам кога се очаква да има резултати по схема "Подкрепа за създаване и развитие на стартиращи иновативни предприятия". В конкретния случай, проектното предложение е подадено през есента на 2009 с входящ номер BG161PO003-1.1.01-0149. Нямаме никакви новини относно фазата на оценяване, до която е стигнало предложението. Ако има начин да се проверя текущото положение при оценката на проектите, моля да ми обясните как става. Ако няма - кога мога да очаквам публикуване на резултати по схемата. 

Предварително благодаря!

Елена Спасова 

09.09.2010. 

ОТГОВОР №: 39   
Вашият въпрос се отнася до процедура за предоставяне на безвъзмездна финансова помощ BG161PO003/1.1.1-01 „Подкрепа за създаване и развитие на стартиращи иновативни предприятия”, за която е определен електронен адрес за предоставяне на допълнителна информация и разяснения във връзка с кандидатстването по процедурата, както следва: stf@sme.government.bg. 

Моля, имайте предвид, че въпросът Ви ще бъде служебно препратен на горепосочения електронен адрес и отговорът ще бъде публикуван в рубриката „Въпроси и отговори” по същата процедура.     

ВЪПРОС №: 40   
Здравейте !

Фирматами   ET  "ЧИСТОТА-ИВАНОВ"   е  специализирана  във  сверата  на  Алтернативната-химия,  /електро  галванични  цинкови  покрития/   Тази  технология  несе  котира  вече  на  европейския  и  световен  пазари.  Поради  тази   причина   фирматами  няма   дейност.   Клиентитени  изискват  изделията  даса  със  цинково  покритие  / от  ванка  и  отвътре   със  80/100  микрона  напластяване.  Това  качество  може  дасе  постигне  със  внедряването  на  нова  технология   отговаряща на  европейския  и  световен  стандарти!  

По  професия  сам  химик  и  следя  новите  тенденции  в  тази  свера.  Немога  да  участвам  по ОП  ПРОГРАМИ  на  ЕВРО ФОНДОВЕТЕ   поради  това че  фирмата ми  няма  дейност!  Как  да  има  със  тази   стара  технология,   а   новата   технология   струва  много  пари,   нямам  тази  възможност  дасе  само  финансирам!?

Търся  възможност   за  внедряване  на  тенологията  :"СТОПЯВАЩО-ПОЦИНКОВАНЕ"    във  България  има  технология   /горещо-поцинковане/   която  също е  морално  остаряла  и  е  пред  спиране,  но  тя  няма  нищо  общо  със  новата   която  искам  да  внедря.  Разликата  в технологиите  е  кoренно  различна!

Новата  технология  не  изхвърля  вредни  емисии  в  атмосверата,  не  отлага  тежки  метали  във  водата  и  почвата  работи  с  алтернативни  източници  на  енергия,  което  е  прави  конкурентна ,  изделията  имат  равномерно   цинково  покритие  от  вътре  и  от  вън,  устойчивост  на  всякакви  метереологични  обстоятелства

Технологията е със  две  поточни  линии;

1/  едрогъбаритни  метални  конструкции     2/   крепежни  изделия  със  сложна  конфигурация

Тази  технология  щесе   ползва  със  десетилетия  на  пред

Моля  за  вашето  съдействие.
С уважение;  Иван  Иванов

09.09.2010. 

ОТГОВОР №: 40  

Основна цел на процедурата за предоставяне на безвъзмездна помощ BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е да предостави интегрирана консултантска и инвестиционна подкрепа за изпълнението на успешни проекти за внедряване в производството и пазарна реализация на иновативни продукти, процеси и услуги (като услугите следва да са резултат от внедрен иновативен процес или продукт) с висока добавена стойност. 
Право да кандидатстват по процедурата имат предприятия, които отговарят на следните критерии:  

· Да са юридически лица или еднолични търговци, регистрирани съгласно Търговския закон или Закона за кооперациите на Република България;

· Да са регистрирани до 3 /три/ години преди датата на подаване на проектното предложение по процедурата за безвъзмездна финансова помощ;

· Да са микро, малки или средни предприятия по смисъла на Закона за малките и средните предприятия;  
· Да са пряко отговорни за изпълнението на дейностите по проекта, а не да действат в качеството си на посредник.  

Следва да се има предвид, че процедурата финансира внедряване на иновативни продукти, процеси и услуги – собствена разработка. Процедурата включва два основни елемента – елемент „Инвестиции” и елемент „Услуги”, като е възможна комбинация от дейности и по двата елемента.  По елемент „Инвестиции” допустими за финансиране са дейности за придобиване на нови машини и съоръжения, свързани с внедряване в производството на иновативния продукт, процес или услуга; придобиване на специализиран софтуер, свързан с внедряването на иновативния продукт, процес или услуга; подобряване на функционалните характеристики на съществуващи сгради и/или производствени помещения чрез извършване на строително-монтажни работи (СМР), пряко свързани с инсталирането на закупеното по проекта оборудване. По елемент „Услуги” са допустими дейности за консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга; консултантски и юридически услуги, свързани със защита на правата върху интелектуална собственост по внедряваните по проекта иновативни продукти/процеси/услуги. 
По настоящата процедура изискването за собствено съфинансиране на проектите от страна на кандидатите е минимум 30 % от общите допустими разходи по проекта, в случай, че кандидатът е микро или малко предприятие и 40 % - в случаите когато кандидатът е средно предприятие.

За по-подробна инфомация относно изискванията за допустимост на кандидатите, дейностите и проектите по процедурата, следва да се запознаете с публикуваните Насоки за кандидатстване и приложенията към тях на следния адрес: http://www.ibsme.org/story.aspx?id=1132.     
ВЪПРОС №: 41  

Уважаеми дами и господа,

Бих искал да задам следните два въпроса относно Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”: 

1. По настоящата процедура желае да кандидатства кандидат, които е лицензополучател въз основа на договор за изключителна лицензия за ползване на патентовано изобретение за неограничен период от време. Моля за становище дали тази хипотеза е в рамките на допустимите варианти за допустимост на кандидата? Моля за конкретен отговор 
2. В случай, че в договора за изключителна лицензия лицензодателят е уговорил, че той също има право на ползване на патентованото изобретение, счита ли се, че не покрива изискването на специфичните критерии за недопустимост по точка 2.1.4., т.1 а) от насоките за кандидатстване? 

С уважение

Живко Сталев 

10.09.2010. 

ОТГОВОР №: 41 

Моля, имайте предвид, че в т. 2.1.2. „Специфични критерии за допустимост на кандидатите” от Насоките за кандидатстване по настоящата процедура са изброени изчерпателно всички допустими варианти /хипотези/, в един от които следва да попадат кандидатите и техните проектни предложения, за да могат да получат финансиране по процедурата, като договор за изключителна лицензия за ползване на патентовано изобретение не е включен в нито един от указаните в Насоките за кандидатстване варианти. 
Посочените в Насоките за кандидатстване 4 варианта изчерпват всички възможности за допустимост на кандидатите по процедурата. В случай, че представляваният от Вас кандидат не попада в един от посочените 4 варианта, същият не отговаря на критериите за допустимост по процедурата. 

Посоченият от Вас тип проекти е допустим за финансиране в рамките на процедурите за технологична модернизация в предприятията по Приоритетна ос 2 „Повишаване ефективността на предприятията и подобряване на бизнес средата” на Оперативна програма „Конкурентоспособност”.
ВЪПРОС №: 42  

Здравейте !

Фирматами   ET  "ЧИСТОТА-ИВАНОВ"   е  специализирана  във  сверата  на  Алтернативната-химия,  /електро  галванични  цинкови  покрития/   Тази  технология  несе  котира  вече  на  европейския  и  световен  пазари.  Поради  тази   причина   фирматами  няма   дейност.   Клиентитени  изискват  изделията  даса  със  цинково  покритие  / от  ванка  и  отвътре   със  80/100  микрона  напластяване.  Това  качество  може  дасе  постигне  със  внедряването  на  нова  технология   отговаряща на  европейския  и  световен  стандарти!  

По  професия  сам  химик  и  следя  новите  тенденции  в  тази  свера.  Немога  да  участвам  по ОП  ПРОГРАМИ  на  ЕВРО ФОНДОВЕТЕ   поради  това че  фирмата ми  няма  дейност!  Как  да  има  със  тази   стара  технология,   а   новата   технология   струва  много  пари,   нямам  тази  възможност  дасе  само  финансирам!?

Търся  възможност   за  внедряване  на  тенологията  :"СТОПЯВАЩО-ПОЦИНКОВАНЕ"    във  България  има  технология   /горещо-поцинковане/   която  също е  морално  остаряла  и  е  пред  спиране,  но  тя  няма  нищо  общо  със  новата   която  искам  да  внедря.  Разликата  в технологиите  е  кoренно  различна!

Новата  технология  не  изхвърля  вредни  емисии  в  атмосверата,  не  отлага  тежки  метали  във  водата  и  почвата  работи  с  алтернативни  източници  на  енергия,  което  е  прави  конкурентна ,  изделията  имат  равномерно   цинково  покритие  от  вътре  и  от  вън,  устойчивост  на  всякакви  метереологични  обстоятелства

Технологията е със  две  поточни  линии;

1/  едрогъбаритни  метални  конструкции     2/   крепежни  изделия  със  сложна  конфигурация

Тази  технология  щесе   ползва  със  десетилетия  на  пред

Моля  за  вашето  съдействие.
С уважение;  Иван  Иванов

Пловдив

13.09.2010. 

ОТГОВОР №: 42 
Моля, вижте публикувания отговор на Въпрос №: 40. 

/ОТГОВОРИ НА ВЪПРОСИ, ПУБЛИКУВАНИ НА 20.10.2010г./

ВЪПРОС №: 43 

Уважаеми колеги от Изпълнителната агенция за насърчаване на малките и средните предприятия, 

Представител съм на фирма, която в качеството си на телекомуникационен оператор работи по ускоряване на 4G услугата Mobile Wimax в България. Същата притежава лиценз за тази технология. Компанията планира да обнови и развие своята мобилна Wimax мрежа в България с технологията на Самсунг до края на 2010 г. Целта е операторът да разшири предлагането на мобилни Wimax услуги, постигайки национално покритие през 2012 г., като по този начин ще играе ключова роля в популяризирането на персоналните мобилни широколентови услуги в България. 

Въпросът е дали може тази фирма с код на икономическа дейност – 6120 да кандидатства по откритата процедура за подбор на проекти по Оперативна програма „Конкурентоспособност”, в частта за „Развитие на стартиращи иновативни предприятия чрез подкрепа за внедряване на иновативни продукти, процеси и услуги” (BG161PO003-1.1.03). 

С уважение, 

Иван Крачунов
28.09.2010 г.  

ОТГОВОР №: 43  
Съгласно т. 2.1.4. „Специфични критерии за недопустимост” от Насоките за кандидатстване, финансиране по настоящата процедура не могат да получават кандидати, които попадат в забранителните режими на Регламент на Комисията (EO) № 800/2008 и Регламент на Комисията (EO) № 1998/2006, както следва: 

Кандидати, чиято основна дейност или дейността, за която кандидатстват за финансиране, попада в някоя от следните области: 

· сектора на рибарството и аквакултурата съгласно Регламент (ЕО) № 104/2000; 

· дейности по първично производство на селскостопански продукти, посочени в Приложение  I към Договора за създаване на Европейската общност;

· дейности, свързани с преработка и търговия на селскостопански продукти, в следните случаи: 

а/ когато размерът на помощта е определен въз основа на цената или количеството на такива продукти, закупени от първичните производители или пуснати на пазара от съответните предприятия, или 

б/  когато условие за предоставянето на помощта е същата да бъде прехвърлена частично или изцяло на първичните производители; 

-    дейности във въгледобивни сектор съгласно Регламент (ЕО) № 1407/2002 г.; 

-    регионална помощ в подкрепа на дейности в стоманодобивния сектор;

-    регионална помощ в подкрепа на дейности в корабостроителния сектор; 

-  регионална помощ в подкрепа на дейности в сектора за производство на синтетични влакна; 

-    придобиване на товарни автомобили, предоставяни на предпирятия, които осъществяват сухопътни превози на товари за други лица или срещу възнаграждение;

-     дейности, свързани с износа за трети страни или други държави членки, а именно помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа;

- помощите са поставени в зависимост от използването на местни вместо вносни стоки; 

- кандидати, които са предпирятия – обект на неизпълнено разпореждане за възстановяване вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар;

- предприятия в затруднение. 

Допълнително, с цел избягване на припокриването на интервенциите между ОП „Конкурентоспособност” и Програмата за развитие на селските райони 2007 – 2013 г., подкрепа по настоящата процедура не могат да получават и следните кандидати: 

· Микропредприятия по смисъла на Закона за малките и средните предприятия, които имат седалище или клон със седалище на територията на община, посочена в Приложение № 2 към Наредба № 29/2008 г., издадена от министъра на земеделието и храните, и/или са заявили за подпомагане дейности по проекти, които се осъществяват в община на територията на селските райони в Република България.

· Микропредприятия – за преработка и/или маркетинг на горски продукти. 
· Предприятия, извършващи основната си икономическа дейност или кандидатстващи за финансиране на дейности в сектор С, код на икономическа дейност 10 „Производство на хранителни продукти” и 11 „Производство на напитки”:  
Посоченият във Вашия въпрос код на икономическа дейност съгласно Класификатора на икономическите дейности /КИД 2008/ - 6120, не попада в гореизброените забранителни режими. 

В допълнение на посоченото, следва да имате предвид, че съгласно т. 2.1.2. „Специфични критерии за допустимост на кандидатите” от Насоките за кандидатстване, допустими за финансиране са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като са възможни един от следните варианти:  
„Вариант 1:

Кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес. В случаите на внедряване на иновативна услуга – кандидатите следва да притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата.

Вариант 2:

Кандидатите внедряват иновативен софтуер - собствена разработка, посредством който ще предоставят иновативни услуги. В този случай кандидатът следва да представи удостоверение, издадено от експертна комисия към Министерство на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством който ще се предоставя/т иновативна/ите услуга/и. 
Вариант 3:

Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането.

Вариант 4:

Кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга – са подали в Патентно ведомство заявка за патент за изобретение за продукта/процеса, посредством който ще се осъществява/предоставя услугата. Датата на подаване на заявката за патент трябва да е преди датата на подаване на проектното предложение.”
В случай, че представляваният от Вас кандидат не попада в един от посочените 4 варианта, същият не отговаря на критериите за допустимост по процедурата.  
/ОТГОВОРИ НА ВЪПРОСИ, ПУБЛИКУВАНИ НА 08.11.2010г./

ВЪПРОС №: 45 

Здравейте.
Бихме искали да получим информация относно критериите за кандидатстване по Оперативна програма „Развитие на  конкурентоспособността на българската икономика”2007-2013г., програмата за „Безвъзмездна финансова помощ BG161PO003-1.1.03”. 
Ние сме италианската фирма “Primavera” Ltd.- Bresca, Italy – за производство на индукционни и универсални електро двигатели за електрически уреди. От наша страна ще бъде открита фирма в България по Българското законодателство което ни дава право за кандидатстване по Оперативна програма „Развитие на   конкурентоспособността на българската икономика” 2007-                            2013г. програмата за „Безвъзмездна финансова помощ” BG161PO003-1.1.03.
Нашите намерения са за откриване на производство в България, гр.Плевен на индукционни и универсални електро двигатели за електрически уреди тип (сешоари,отоплителни уреди,кафемашини и т.н.).
Запознахме се с програмата на Вашата агенция за „Безвъзмездна финансова помощ” BG161PO003-1.1.03, и смятаме че покриваме критериите за кандидатстване по нея с изключение на точка 2.1.2 Специфични критерии за допустимост на кандидатите, за което искаме пояснение от Ваша страна. В програмата е записано че може да кандидатстват фирми които внедряват иновативни продукти процеси и услуги. При нашето проучване което направихме в България и установихме, че няма аналогично производство на нашите видове електродвигатели и компонентите за тях. Ние смятаме че нашето  производство по Вашите критерии се води иновативно производство, иновативен продукт.
Все пак виждаме, че има определено изискване за представяне на патент от нашата фирма за продукта който ние произвеждаме. От тук идва и нашето запитване към Вас.

Тъй като нашите продукти се водят междинен детаил който се внедрява в крайните продукти (посочени по горе от нас), не бихме могли да предоставим патент както Вие го имате записано като изискване за покриване критериите за кандидатстване. При консултирането на фирмата ни в Италия за покриване критериите за патент, получихме отговор че не можем да получим патентно право за продукт който се води междинно изделие.

Нашето запитване е да получим разяснение за да можем да покрием критериите за кандидатстване по прогрма за „Безвъзмездна финансова помощ” BG161PO003-1.1.03. 

По всички останали точки на допустимост за кандидатстване покриваме изискванията. Търсим този вид финансиране за закупуването на автоматичните машини които са необходими за производството на компонентите за нашите електрически двигатели.

В очакване на Вашия отговор.

С уважение.

Юрий Кожухаров

26.10.2010 г.  

ОТГОВОР №: 45 
Уважаеми г-н Кожухаров,

следва да имате предвид, че основната цел на настоящата процедура за подбор на проекти е да стимулира развитието на български стартиращи иновативни предприятия чрез предоставяне на подкрепа за внедряване в производството и пазарна реализация на иновативни продукти, процеси и услуги с висока добавена стойност, като в същото време се гарантира ненарушаването на права върху чужда интелектуална собственост. Моля обърнете внимание на текста по- долу, който дава възможност по процедурата да се кандидатства не само с патент или заявка за патент, но и със свидетелство за регистрация на полезен модел. В тази връзка можете да се обърнете към Патентно ведомство на Р. България с цел изясняване на възможностите за придобиване на посочения документ по отношение на произвежданите от Вас продукти.

Предвид горепосоченото, съгласно т. 2.1.2. „Специфични критерии за допустимост на кандидатите” от Насоките за кандидатстване, допустими за финансиране са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като са възможни един от следните варианти:  
„Вариант 1:

Кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес. В случаите на внедряване на иновативна услуга – кандидатите следва да притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата.

Вариант 2:

Кандидатите внедряват иновативен софтуер - собствена разработка, посредством който ще предоставят иновативни услуги. В този случай кандидатът следва да представи удостоверение, издадено от експертна комисия към Министерство на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством който ще се предоставя/т иновативна/ите услуга/и. 
Вариант 3:

Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането.

Вариант 4:

Кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга – са подали в Патентно ведомство заявка за патент за изобретение за продукта/процеса, посредством който ще се осъществява/предоставя услугата. Датата на подаване на заявката за патент трябва да е преди датата на подаване на проектното предложение.”
В случай, че представляваният от Вас кандидат не попада в един от посочените 4 варианта, същият не отговаря на критериите за допустимост по процедурата.
/ОТГОВОРИ НА ВЪПРОСИ, ПУБЛИКУВАНИ НА 18.11.2010г./

Въпрос № 46:

Уважаеми господа, 

Във връзка с провеждането на открита процедура: BG161PO003-1.1.03 “Развитие на стартиращи иновативни предприятия чрез подкрепа за внедряване на иновативни продукти, процеси и услуги” имам следните въпроси, тъй като:

1. Организацията, която представлявам притежава и е едноличен собственик на патентовано изобретение.
2. Предвижда се в BG161PO003-1.1.03 да кандидатства дружество регистрирано по изискванията за Търговския закон, чиито капитал е 100% собственост на организацията по т.1.

В тази връзка са и въпросите, имайки предвид горните обстоятелства и факта, че би следвало да се подпише Споразумение между кандидата и притежателя на права по интелектуална собственост, което урежда правата и задълженията на страните, във връзка с апортирането им в капитала на кандидата:

1. Каква е връзката между Договор за съпритежание на патент и Споразумение между кандидата и притежателя на права по интелектуална собственост, във връзка с апортирането им в капитала на кандидата? Различни документи ли са и на какъв етап от процедурата  за кандидатстване си представят/ на етап кандидатстване или към датата на влизане в сила на договора за предоставяни на безвъзмездна финансова помощ?

2. Следва ли в Декларация за ненарушаване на чужди права върху интелектуалната собственост – Приложение Ж към Насоките за кандидатстване, да се посочи, че изобретението е съпритежание на организацията, която представлявам/собственик на дружеството кандидат/ и самото дружество –кандидат? Декларацията се подписва от притежателя на патента или  от кандидата в процедурата? и необходимо ли е да се подпише договор за съпритежание на патента?

3. Следва ли и на какъв етап трябва да се подпише Декларация при съпритежание на патент/свидетилство за регистрация на полезен модел/изобретение, за което е подадена заявка за патент/иновативен софтуер- Приложение 3 към насоките за кандидатстване?

Димитър Димитров

03.11.2010 г.
Отговор № 46: 
Договорът за съпритежание на патент урежда правата по интелектуална собственост на всеки от съпритежателите на изобретението, внедрявано по проекта. Съгласно т. 2.1.2. „Специфични критерии за допустимост на кандидатите” от Насоките за кандидатстване по процедурата: „...ако има подписан договор за съпритежание на патента, на регистрирания полезен модел, на изобретението, за което е подадена заявка за патент, или на иновативния софтуер, следва да се представи Декларация съгласно Приложение З към Насоките за кандидатстване”. В посочения случай, кандидатите следва да попълнят и представят Декларация при съпритежание на патент/свидетелство за регистрация на полезен модел/ изобретение, за което е подадена заявка за патент/иновативен софтуер (Приложение З) на етап кандидатстване. 

От друга страна, в случай, че за даден кандидат е приложим Вариант 3 от специфичните критерии за допустимост на кандидатите (т. 2.1.2 от Насоките за кандидатстване), като правата по интелектуална собственост върху иновацията ще бъдат апортирани в капитала на кандидата след получаване на уведомление от страна на Договарящия орган за одобрение на проекта, то както изрично е указано в Насоките за кандидатстване по процедурата в този случай към проектното предложение следва да бъде представено Споразумение с притежателя/ите на правата по интелектуална собственост, което урежда правата и задълженията на страните във връзка с апортирането. В този случай кандидатът попълва и представя Декларация при съпритежание на патент/свидетелство за регистрация на полезен модел/ изобретение, за което е подадена заявка за патент/иновативен софтуер (Приложение З) към датата на влизане в сила на договора за предоставяне на безвъзмездна финансова помощ, а не на етап кандидатстване.

2. Както е посочено в т. 2.1.2. „Специфични критерии за допустимост на кандидатите” от Насоките за кандидатстване, ненарушаването на чужди права върху интелектуална собственост се декларира с Декларация за ненарушаване на чужди права върху интелектуална собственост, попълнена и подписана на всяка страница от кандидата по образец (Приложение Ж към Насоките за кандидатстване). В Декларацията кандидатът декларира, че в хода на изпълнение на проекта няма да нарушава с действията си чужди права върху интелектуална собственост, като следва да посочи дали изобретението/полезния модел/иновативния софтуер е еднолична собственост на кандидата или е съпритежание на повече от едно лице. Съгласно указанията в Деклрацията, кандидатът е длъжен да посочи „поименно съпритежателите на патента/регистрирания полезен модел/ иновативния софтуер”.

Договор за съпритежание на патент се сключва в случаите, когато правата върху изобретението/полезния модел/иновативния софтуер са съпритежание на две или повече юридически и/или физически лица. 

3. Декларация при съпритежание на патент/свидетелство за регистрация на полезен модел/ изобретение, за което е подадена заявка за патент/иновативен софтуер (Приложение З) се подава в следните случаи: 

· Ако има подписан Договор за съпритежание на патент/регистрация на полезен модел/ изобретение, за което е подадена заявка за патент/иновативен софтуер. В този случай, Декларацията съгласно Приложение З се представя на етап кандидатстване;

· При сключено Споразумение с притежателя/ите на правата по интелектуална собственост, което урежда правата и задълженията на страните във връзка с апортирането. В този случай, Декларацията съгласно Приложение З се попълва към датата на влизане в сила на договора за предоставяне на безвъзмездна финансова помощ (т.е. след одобрение на проектното предложение).

Въпрос № 47:

Здравейте, 

Зададох тези въпроси преди повече от седмица на адрес stf@sme.government.bg, но не получих отговор и затова пиша на този адрес:

Във връзка с подготовка на проектно предложение за изготвяне на иновативен софтуер имам следните въпроси: 

1. Може ли е все още да се кандидатства с проектни предложения по процедура 2007BG161PO003/1.1.1-01/2007 или трябва да се насочим към BG161PO003-1.1.03 от 2010г.? Как да може да се определи коя процедура е по-подходяща за стартиращо микро предприятие и коя е разделителната линия между тези процедури? 

2. Изчерпани ли са предвидените финансови средства по тези две процедури? 

3. Приблизително в какъв срок би могло да се очаква становище по сега подадено проектно предложение? Има ли фиксирани дати за заседания на Оценителна комисия? 

4. По процедура 2007BG161PO003/1.1.1-01/2007, какво би могло да служи за доказателство, че даден софтуер е иновативен и е собствена разработка? Трябва ли да се оценява от Експертна Комисия към Министерство на транспорта, информационните технологии и съобщенията, както е по процедура BG161PO003-1.1.03 и би ли могла такава оценка да служи като доказателство по процедура 2007BG161PO003/1.1.1-01/2007? 


С уважение, 

Александър Николов

08.11.2010 г.

Отговор № 47: 
1. и 2. Процедура 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия” е отворена и по нея може да се подават проектни предложения.  Допълнителни въпроси по посочената процедура може да задавате на електронен адрес: stf@sme.government.bg или факс: (02) 80 75 308. Отговорите на зададените от Вас въпроси относно процедура 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия” на адрес stf@sme.government.bg, са публикувани в рубриката „Въпроси и отговори” към процедурата. 
Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е процедура за подбор на проекти, покриващи определени изисквания за качество без определен срок за кандидатстване. В съответствие с Насоките за кандидатстване бюджетът на процедурата възлиза на 19 558 300 лева. 

Към настоящия момент процедурата е открита за кандидатстване, като постъпилите проектни предложения се разглеждат и оценяват по реда на тяхното постъпване, до изчерпване на предварително обявените налични финансови средства. 

Индикативният - план график за изпълнение на процедурата през 2010 г. е оповестен в  Насоките за кандидатстване.

Основната цел на процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е да стимулира развитието на стартиращи иновативни предприятия в България, /създадени не по-рано от З години преди датата на подаване на проектното предложение по процедурата/, които имат капацитета да осъществят проекти за внедряване в производството и успешна пазарна реализация на иновативни продукти, процеси и услуги, които вече са разработени от кандидатите, като се гарантира ненарушаване на права върху чужда интелектуална собственост.  

Основната цел на процедура за предоставяне на безвъзмездна финансова помощ „Подкрепа за създаване и развитие на стартиращи иновативни предприятия” е да се увеличи броят на успешно стартиралите иновативни предприятия, като се предостави подкрепа в най-рисковата фаза на тяхното развитие, а именно в етапа на разработване на базисния иновативен продукт или процес на фирмата в неговата пред-пазарна подготовка – до разработването на опитен образец.
Предвид гореизложеното, при подготовката на Вашето проектно предложения и вземането на решение към коя от двете горепосочени процедури да се насочите, следва да се отчете на какъв етап от разработването се намира Вашият продукт – в до-пазарна фаза или фаза на реализация на пазара, както и необходимите за това финансови ресурси
3. Както е посочено в т. 4.1. „Оценяване и класиране на проектните предложения” от Насоките за кандидатстване, „Проверката, оценката и класирането на проектните предложения по настоящата процедура се извършва от Оценителна комисия, назначена със Заповед на Ръководителя на Договарящия орган, с която се регламентира и цикличността на сесиите по оценка на постъпилите проектни предложения.” 

Допълнително, в т. 4 А „Индикативен план-график за изпълнение на процедурата през 2010 г.” е указано: „Съгласно чл. 24, ал. 2 от ПМС № 121/31.05.2007 г. за определяне на реда за предоставяне на безвъзмездна финансова помощ по Оперативните програми, съфинансирани от Структурните фондове и Кохезионния фонд на Европейския съюз, и по Програма ФАР на Европейския съюз, оценката на проектните предложения, постъпили в рамките на съответната оценителна сесия се извършва в срок до 3 месеца от датата на изтичане на съответната сесия за набиране на проектни предложения.

Съгласно чл. 27, ал. 1 от ПМС № 121/31.05.2007 г. в срок до 10 работни дни след като получи доклада на Оценителната комисия от оценката на проектните предложения, постъпили и оценени през съответната сесия, Ръководителят на ДО взема мотивирано решение за:

- одобряване на доклада и предоставяне на безвъзмездна финансова помощ по предложените проекти;

- връщане на доклада за преразглеждане, като посочва основанията за това;

- отхвърляне на доклада и прекратяване на процедурата, като посочва основанията за това.

Съгласно чл. 29, ал. 2 от ПМС № 121/31.05.2007 г. в срок от 15 работни дни от издаването на решението за предоставяне на безвъзмездна финансова помощ ДО уведомява писмено одобрените кандидати.

Съгласно чл. 29, ал. 4 от ПМС № 121/31.05.2007 г. ДО уведомява писмено неуспелите кандидати в срок 15 работни дни от вземането на решение за предоставяне на безвъзмездна финансова помощ, като посочва основанията за отхвърлянето им.”

4. Зададеният въпрос се отнася до процедура за предоставяне на безвъзмездна финансова помощ 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”, като служебно е препратен на електронния адрес за задаване на въпроси по посочената процедура: stf@sme.government.bg. Моля имайте предвид, че отговорът на този въпрос ще бъде публикуван в рубриката „Въпроси и отговори” към процедура 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”.
/ОТГОВОРИ НА ВЪПРОСИ, ПУБЛИКУВАНИ НА 22.11.2010г./
ВЪПРОС №: 44 

Здравейте, 

Моля за отговор на следните два въпроса по Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”

1. Какво означава разбивката на максималния интензитет за инвестиции в зависимост от категорията кандидат 70% за микро и малки (50% +20%)? Така както е записано по Вашите указания в скоби това е максималния допустим % от общите допустими разходи за доставка на оборудване и СМР, т.е. това означава ли, че максимално допустимия % за доставка на оборудване е 50%, а максимално допустимия % за СМР е 20%? Моля за указание, в случай, че по проект не се налага СМР, максималният интензитет за инвестиции 70% ли е за малко предприятие или 50%? По-долу в текста е посочено, че базовият интензитет от 50% се изчислява чрез сконтиране на стойността на помощта, изразена като процент от сконтираната стойност на допустимите разходи. Моля за указание, какво имате предвид с това 
2. Моля за указание при вариант 3 от специфичните критерии за допустимост (внадряване на иновативни продукти, като правата върху тях са апортирани в капитала на кандидата), следва ли иновативните продукти да бъдат защитени от патент, свидетелство за регистрация за полезен модел? Възможно ли е при апортирането притежателят на правата също да запази правата си на собственик върху продукта? 
Благодаря предварително

Надя Ботева 
25.10.2010 г.  

ОТГОВОР №: 44  
1. Посоченото във Вашия въпрос е свързано с правилата за определяне на максималния интензитет на безвъзмездната финансова помощ съгласно чл. 13, параграф 3 и 4 от Регламент на Комисията (ЕО) № 800/2008, както следва: 

„3. Интензитетът на помощта в настоящ брутен грант-еквивалент не надхвърля прага на регионалната помощ, който е в сила към момента на предоставяне на помощта за съответния регион. 

4. С изключение на помощта, предоставена за големи инвестиционни проекти и регионалната помощ за транспортния сектор, определените в параграф 3 прагове могат да бъдат увеличени с 20 процентни пункта за помощи, предоставяни на малки предприятия, и с 10 процентни пункта за помощи, предоставяни на средни предприятия.” 

Горепосоченото указва начина на формиране на максималния интензитет на безвъзмездната помощ за инвестиции (включва доставка на оборудване и СМР), който се определя в зависимост от категорията на предприятието, като за микро и малки предприятия той е 70% (формира се като към базовия интензитет 50% се добавят 20 процентни пункта), а за средни предприятия – 60% (формира се като към базовия интензитет 50% се добавят 10 процентни пункта). Максимално допустимият интензитет на помощта за инвестиции се определя в съответствие с указаното в т.1.6 „Размер и интензитет на безвъзмездната финансова помощ” от Насоките за кандидатстване, независимо от това дали по проекта е предвидено извършването на СМР.   

2. Както недвусмислено е посочено в т. 2.1.2 „Специфични критерии за допустимост на кандидатите” от Насоките по настоящата процедура, допустими за финансиране са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като са възможни един от общо 4 варианта. Фактът, че даден кандидат попада в хипотезите на Вариант 3, а именно: „Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права” не означава, че собствеността върху съответните права не следва да бъде надлежно защитена и доказана в съответствие с изискванията, посочени Насоките за кандидатстване. При апортирането на права по интелектуална собственост в капитала на дадено дружество, дружеството става съпритежател на патент/свидетелство за регистрация на полезен модел/изобретение, за което е подадена заявка за патент. В случай на апортиране на права, кандидатът следва да представи на етап кандидатстване Споразумение с притежателя/ите на правата по интелектуална собственост, което урежда правата и задълженията на страните във връзка с апортирането.   

/ОТГОВОРИ НА ВЪПРОСИ, ПУБЛИКУВАНИ НА 30.12.2010г./

ВЪПРОС №: 48   

Здравейте,

Искам да задам два въпроса относно процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”

1.       Във Формуляра за кандидатстване където не е опоменато до колко страници е максималното съдържание на обяснението или информацията която трябва да се предостави има ли някакви ограничения в броя страници,тъй като има обяснения които могат да достигнат до 10 страници? Това допустимо ли е или има някакви ограничения?

2.       Относно точка 4.3. от формуляра за кандидатстване- „Опишете научно-изследователската и развойна дейност, в резултат на която е разработен иновативния продукт, процес или услуга, като приведете доказателства, че иновацията е собствена разработка (по преценка на кандидата към проектното предложение могат да бъдат приложени документи, доказващи собствеността на разработката – например техническа документация за продукта/ процеса/услугата, внедрявани по проекта).”-Бихте ли ми разяснили какво точно се има предвит. Нашата фирма разработва софтуер,за който имаме удостоверение от Министерство на транспорта за иновативност и се е стигнало до идеята за разработване на този продукт възоснова на срещи проведени с бъдещи клиенти на продукта и  анализ на необходимоста от такъв тип софтуер на пазара, това ли трябва да опишем в тази точка и какво точно се има впредвид под научно-изследователската и развойна дейност, в резултат на която е разработен иновативния продукт.

Предварително благодаря за отговорите!

Евенлина Павлова
29.11.2010 г.  

ОТГОВОР №: 48   
1. Указаните във Формуляра за кандидатстване по настоящата процедура изисквания/ограничения за максимален брой страници, в които да бъде поместена информацията, както и обосновките от съответните сектори и раздели на формуляра, са по-скоро индикативни и целят да предоставят насоки на кандидатите относно съдържанието на информацията в съответния раздел. Проектни предложения, които не са успели да се съобразят с тези указания, няма да бъдат санкционирани от членовете на оценителната комисия. 

2. Предвид това, че настоящата процедура е насочена към кандидати, които притежават или са в процес на придобиване на правата по интелектуална собственост върху внедряваните по проекта иновативен продукт, процес, услуга, като същите са разработени от кандидата, включително и когато кандидатът е бил координатор/участник в проект за НИРД, в резултат на който е придобил правата по интелектуална собственост, горепосоченото спада към критериите за допустимост на кандидатите по процедурата. Поради това, в раздел I,т. 4.3 от Формуляра за кандидатстване кандидатите следва да представят описание на дейностите, в резултат на които е разработен иновативния продукт, процес, услуга, като същото подлежи на оценка от страна на оценителната комисия на етап „Техническа и финансова оценка” на проектното предложение. В подкрепа на информацията, предоставена в разделите и секциите от формуляра за кандидатстване, кандидатите следва да представят и указаните изискуеми придружителни документи, във Вашия случай – удостоверение от Министерство на транспорта, информационните технологии и съобщенията, което да удостовери иновативността и правата по интелектуална собственост върху внедрявания по процедурата софтуер. 
ВЪПРОС №: 49  

Здравейте!
Във връзка с процедура за подбор на проекти: BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” имам следните въпроси: 
Въпрос1: Възможно ли е да се кандидатства за закупуване на оборудване (американско производство чрез германски дистрибутор) и предоставяне на услуга с него, която на територията на България е непозната т.е . още не се предлага, въпреки че има приет действащ стандарт БДС EN? Цитирам: 
По елемент „Инвестиции” допустими са следните дейности:
 Придобиване на ново оборудване, необходимо за внедряване на иновативния продукт, процес или услуга;
Придобиване на специализиран софтуер, свързан с внедряването на иновативния продукт,процес или услуга;
По Елемент „Услуги” допустими са следните дейности:
Консултантски услуги от инженерно-технически характер, свързани с процеса на внедряване на иновативния продукт, процес или услуга; 
Но бенефициентът няма как да притежава патент или интелектуална собственост върху оборудването или софтуера за работа с него?!? Бенефициентът ще посети курсове в Германия за обучение за работа с оборудването и ще трупа ноу-хау от работата с него/измерванията с него на българския пазар.
 
Въпрос 2: Бенефициентът/предприятието трябва да е регистрирано в съда/агенция по вписвания до три години преди кандидатстване по тази програма? Трябва да се регистрира нова фирма с единствената цел да е кандидат по програмата? Цитирам: Кандидатът е регистриран до 3 /три/ години преди датата на подаване на проектното предложение по  настоящата процедура. Ако е съществуваща фирма от 5 години, но тази услуга е нова дейност за фирмата? Излиза, че такава фирма не може да е бенефициент?
Въпрос 3: Минималната сума е 50 000лв като 30% от нея са самофинансиране, така ли е ?
Въпрос 4: Трябва ли да се бърза да се подава проектното предложение до 31 декември 2010, или може и през 2011г.?
Въпрос 5: Бенефициентът задължително ли трябва да има факс?!? Не е ли по-удобна комуникация по мейл? 
 
Благодаря предварително за отговорите.
Златка Плеснева
29.11.2010. 

ОТГОВОР №: 49  

1. Съгласно т. 2.2. „Допустимост на проектите/дейностите”, параграф 3) „Видове проекти/допустими дейности” от Насоките за кандидатстване допустими по настоящата процедура са проекти, които имат за свой основен предмет осъществяването на инвестиции, пряко свързани с производството и внедряването на иновативни продукти, процеси или услуги с висока добавена стойност. Допустимите дейности по настоящата процедура са групирани в два основни елемента – елемент „Инвестиции” и елемент „Услуги”, като е възможна комбинация от дейности и по двата елемента. 

Горепосочените дейности са обект на поддоговаряне между бенефициенти по договори за безвъзмездна финансова помощ по процедури по ОП „Конкурентоспособност” и изпълнители на външни за бенефициента дейности/услуги, извършено по реда и условията на Постановление № 55/12.03.2007 г. за определяне на изпълнител от страна на бенефициенти по  договори за безвъзмездна финансова помощ от Структурните фондове и Кохезионния фонд на Европейския съюз. 
Допълнително, следва да имате предвид, че иновативната услуга, която ще бъде внедрявана по проекта, трябва да се базира на продукт или процес за който кандидатът притежава или е в процес на придобиване на права по интелектуална собственост.
2.  Основната цел на настоящата процедура за подбор на проекти е да стимулира
развитието на стартиращи иновативни предприятия в България, като им предостави интегрирана консултантска и инвестиционна подкрепа за изпълнението на успешни проекти за внедряване в производството и пазарна реализация на иновативни продукти, процеси иуслуги (като услугите следва да са резултат от внедрен иновативен процес или продукт) с висока добавена стойност. Ето защо предмет на настоящата процедура са кандидати – юридически лица или еднолични търговци, регистрирани съгласно Търговския закон или Закона за кооперациите, които са регистрирани до 3 /три/ години преди датата на подаване на проектното предложение по процедурата. Предвид изложеното, посоченото във Вашия въпрос – „фирма, съществуваща от 5 години” не е допустим кандидат по тази процедура. 

Следва да имате предвид, че на 30.12.2010 г. на Интернет страниците на междинното звено и Управляващият орган на ОП „Конкурентоспособност” е публикувана процедура BG161PO003-1.1.04 „Подкрепа за внедряване в производство на иновативни продукти, процеси и  предоставяне на иновативни услуги” по която с цел внедряване на иновации- собствена разработка могат да бъдат подкрепени и предприятия, регистрирани преди повече от 3 години.

3. Съгласно т. 1.6 „Размер и интензитет на безвъзмездната финансова помощ” от Насоките за кандидатстване по процедурата минималният размер на безвъзмездната финансова помощ в рамките на индивидуален проект е 50 000 лева, а максималният размер – 1 000 000 лева, като същото подлежи на проверка и оценка от страна на Оценителната комисия на етап „Оценка на допустимост” и в случай на несъответствие с изискването, проектното предложение се отхвърля. Максималният интензитет на безвъзмездната помощ за Елемент „Инвестиции” се определя от категорията на кандидата и е в следните граници: за микро и малки предприятия – 70 %  от общите допустими разходи за доставка на оборудване и СМР, за средни предприятия – 60 % от общите допустими разходи за доставка на оборудване и СМР. Максимално допустимият интензитет на безвъзмездната помощ по елемент „Услуги” е 70% за микро и малки предприятия, но не повече от 391 166 лева, и 60% за средни предприятия, но не повече от 391 166 лева. Остатъкът от допустимите разходи по елемент „Инвестиции” и съответно по елемент „Услуги” (минимум 30%) следва да бъдат финансирани чрез собствени средства на кандидата. 
4. Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е обявена като открита процедура за подбор на проекти, покриващи определени изисквания за качество, без определен срок за кандидатстване, като постъпилите проектни предложения се оценяват по реда на тяхното постъпване, до изчерпване на предвидения по процедурата финансов ресурс. Предвид това, кандидатите могат да подават проектни предложения по всяко време на годината, без ограничения от гледна точка на крайни срокове.   

5. Във Формуляра за кандидатстване по настоящата процедурата – Приложение А от пакета документи, кандидатите следва да посочат всички релевантни данни за контакт, включително и номер на телефон и факс (в случай, че такъв съществува), които ще подпомогнат и улеснят Договарящия орган при осъществяване на комуникацията със съответния кандидат при извършване на последваща оценка на постъпилото проектно предложение. Преди подаване на проектното предложение, съгласно т. 3.4 „Предоставяне на допълнителна информация” от Насоките за кандидатстване, потенциалните кандидати по процедурата могат да задават своите въпроси само на указаните там електронна поща и факс. Отговорите на всички зададени от страна на кандидатите въпроси се публикуват на интернет страницата на ИАНМСП.  
ВЪПРОС №: 50   

Въпрос към Управляващия орган на ОП „Конкурентоспособност”:

Въпросите са по разясняване на постановките във вариант 3 на Насоките за кандидатстване по BG161PO003-1.1.03
Развитие на стартиращи иновативни предприятия,чрез подкрепа за внедряване на иновативни продукти,процеси и услуги.

Вариант 3:

Кандидатите внедряват иновативни продукти, процеси, услуги, като правата поинтелектуална собственост върху тях са апортирани в капитала на кандидата отпритежателя/ите на тези права.По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането

Ето вариантите на въпроса

Вариант 1 Допустим кандидат ли е Учредено стратиращо иновативно пхредприятия, с цел практическо внедряване, изпитаване и оценка на патен от чуждестранна фирам например: френска, китайска или фирма от САЩ. Учредената българска фирмата има приложено към проектните документи споразумение със притежятеля на патентеа със приблизително следното съдържание: Фирмата собственик и производител на патентованото изделие ще внесе в капитала на Стартиращото иновативно българско предприятие, като апортна вноска, правата за ползване на патентованата продукция, за внедряване,производствено изпотване и оценка на територията на Република България. Договора за апортната вноска ще се сключи до 30/тридесет/ дни от утвърждаването на проекта за субсидиране по откритата процедура на посочената програма. Стойноста на предоставените патентни права ще се определи с договора на база експертна оценка.

Вариант 2 Приемливо ли е споразумение между българско Стартиращо иновативно предприятие и чуздестранна фирам/ например от Франция,Ктай или САЩ/ с приблизетелно следното съдържание:

Фирмата собственик и производител на патентованото изделие ще внесе в капитала на Стартиращото иновативно, българско предприятие, като апортна вноска, правата за ползване на патентованата продукция, за внедряване,производствено изпотване и оценка на територията на Република България. Договора за апортната вноска ще се сключи до 30/тридесет/ дни от утвърждаването на проекта за субсидиране по откритата процедура на посочената програма. Стойноста на предоставените патентни права ще се определи с договора на база експертна оценка. 

 
Данни за контакт на заявителя (имена, телефон, е-mail)
Дортотея Йорданова Янакиева

02.12.2010 г.  

ОТГОВОР №: 50   
Съгласно т.2.1. „Допустимост на кандидатите”, допустимите за финансиране по настоящата процедура кандидати следва да отговарят на указаните общи и специфични критерии за допустимост, както следва: 

· Да са юридически лица или еднолични търговци, регистрирани съгласно Търговския закон или Закона за кооперациите, 

· Да са регистрирани до 3/три/ години преди датата на подаване на проектното предложение по процедурата;

· Да са микро, малки или средни предприятия по смисъла на Закона за малките и средните предприятия;

· Да имат седалище в Република България;

· Да притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата. 

Допълнително, Насоките за кандидатстване по настоящата процедура не поставят ограничения по отношение на произхода на притежалите на права върху интелектуална собственост (български или чуждестранен). 

Следва също така да имате предвид, че независимо от това в кой от четирите допустими по процедурата варианти попадат кандидатите, при подаване на проектното предложение, същите следва да декларират ненарушаване на чужди права върху интелектуална собственост чрез представяне на попълнена по образец Декларация за ненарушаване на чужди права върху интелектуална собственост – Приложение Ж към Насоките за кандидатстване. 

В допълнение, в хипотезата на Вариант 3 от т. 2.1.2 „Специфични критерии за допустимост на кандидатите”, при който на етап кандидатстване кандидатът представя Споразумение с притежателя/ите на правата по интелектуална собственост за апортирането им в капитала на кандидата, в случай на одобрение на проекта, кандидатът следва да представи Декларация при съпритежание (Приложение З към Насоките за кандидатстване) към датата на влизане в сила на договора за предоставяне на безвъзмездна финансова помощ.     

Предвид изложеното и в случай, че кандидатите отговарят на всички останали изисквания за допустимост, както и в случай, че са представени и са в изискуемата форма всички придружителни документи по процедурата, посоченият във Вашия въпрос кандидат е допустим участник. 

ВЪПРОС №: 51  

Уважаеми дами и господа,

Желаем да получим информация относно давноста на процедурата за подбор 

на проекти по BG161PO003-1.1.03. развитие на стартиращи иновативни 

предприятия чрез подкрепа за внедряване на иновативни продукти, процеси 

и услуги.

Процедурата активна ли е още?

Запитването ни се базира на решение Номер РД-16-1328/19.11.2010 

Прекратяване на процедура за предоставяне на безвъзмезна помощ по 

BG161PO003/1.1.1-01/2007

--

Любомир Вълканов
03.12.2010 г. 
ОТГОВОР №: 51   
Посоченото във Вашия въпрос Решение № РД-16-1328/19.11.2010 г. на Ръководителя на Управляващия орган за преустановяване набирането на проектни предложения се отнася само до процедура за подбор на проекти 2007BG161PO003/1.1.1-01/2007 „Подкрепа за създаване и развитие на стартиращи иновативни предприятия”. 

Настоящата процедура за предоставяне на безвъзмездна помощ - BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”, e отворена за набиране на проектни предложения, като е обявена без определен срок за кандидатстване. Проектните предложения се разглеждат и оценяват по реда на тяхното постъпване, като за финансиране се предлагат тези от тях, които в хода на техническата и финансова оценка са получили 70% или повече от максималния брой точки, посочени в 4.1.3 от Насоките за кандидатстване.   
ВЪПРОС №: 52  

Здравейте,

Казвам се Светла Ралчева и съм управител на "САНТА ЛУЧИЯ БГ" ЕООД. Искам да направя закрит детски център в град Плевен по съвременен европейски образец и търся програма за финансиране, която най-добре да пасне на тази идея. Както и самата идея да е подходяща за програмата. Внимателно прегледах схемата "Подкрепа за внедряване в производство на иновативни продукти, процеси и услуги". Фирмата ми отговаря на описаните общи критерии за допустимост-ЕООД, със седалище в гр.Плевен, създадена е през 2009 г. и практически не е развивала дейност, няма назначен персонал. Моят въпрос към Вас е по отношение на критериите за иновативност - Нямам патент за изобретение или свидетелство за регистрация на полезен модел/процес. Готова съм да подам в Патентното ведомство заявка за патент на внедрявания процес, но при положение че имам положителен отговор на въпроса си от Ваша страна. А въпросът е: допустима ли е дейността "закрит детски център за обучение и забавление на деца" по посочената схема за финансиране? Зная, че трябва да се доказва иновативност и тепърва ще търся възможно най-добрият вариант за удостоверяване, че такъв детски център ще е иновативен за Плевен и за България като цяло-по отношение на формите за забавление и обучение и по отношение на дейността му. Всъщност започвам с въпросът, който отправих към Вас-нали все от някъде трябва да започна. Моля, в случай, че схемата Ви се струва неподходяща за посочената дейност, помогнете ми с посочване на по-подходяща.

Оставам на разположение за евентуални въпроси и кореспонденция.

Светла Ралчева

Очаквам отговора Ви, с пожелание за късмет и успешна работа.
06.12.2010. 
ОТГОВОР №: 52  
При вземане на решение дали да кандидатствате по дадена процедура за предоставяне на безвъзмездна финансова помощ, следва добре да прецените  доколко целите и резултатите, които искате да постигнете с изпълнението на конкретната идея или проект съответстват на целите на обявената процедура за подбор на проекти и оперативната програма, в рамките на която е обявена съответната процедура. 

Основната цел на процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” е да предостави интегрирана консултантска и инвестиционна подкрепа за изпълнението на успешни проекти за внедряване в производството и пазарна реализация на иновативни продукти, процеси и услуги (като услугите следва да са резултат от внедрен иновативен процес или продукт) с висока добавена стойност. 

Допълнително, следва да имате предвид, че съгласно т. 2.1.2. „Специфични критерии за допустимост на кандидатите” от Насоките за кандидатстване допустими за финансиране по настоящата процедура са кандидати, които притежават или са в процес на придобиване на правата по интелектуална собственост върху внедрявания по проекта иновативен продукту процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост или внедрявания по проекта иновативен продукт, процес или услуга са създадени въз основа на договор, по който кандидатът е възложител, като е възможен един от следните варианти: 

Вариант 1:

Кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес. В случаите на внедряване на иновативна услуга – кандидатите следва да притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата.

Вариант 2:

Кандидатите внедряват иновативен софтуер - собствена разработка, посредством който ще предоставят иновативни услуги. В този случай кандидатът следва да представи удостоверение, издадено от експертна комисия към Министерство на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством който ще се предоставя/т иновативна/ите услуга/и, издадено по реда, посочен в т. 2.2, 2) от Насоките за кандидатстване, по-долу.

Вариант 3:

Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права. По настоящата процедура за подбор на проекти е допустимо правата по интелектуална собственост върху иновацията да бъдат апортирани в капитала на кандидата след получаване на уведомление от страна на Договарящия орган за одобрение на проекта. В този случай, кандидатът следва да представи на етап кандидатстване, Споразумение с притежателя/ите на правата по интелектуална собственост, което урежда правата и задълженията на страните във връзка с апортирането.

Вариант 4:

Кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга – са подали в Патентно ведомство заявка за патент за изобретение за продукта/процеса, посредством който ще се осъществява/предоставя услугата. Датата на подаване на заявката за патент трябва да е преди датата на подаване на проектното предложение.”

В случай, че кандидатът не попада в един от гореизброените варианти, същият на отговаря на критериите за допустимост по процедурата и се явява недопустим кандидат за финансиране. 

Допълнително, по отношение на посочената във Вашия въпрос дейност „закрит детски център за обучение и забавление” следва да имате предвид, че съгласно т.2.2 „Допустимост на проектите/дейностите”, параграф 3 „Видове проекти/допустими дейности” от Насоките недопустими за финансиране са следните дейности: 

· Участие в семинари, работни срещи, изложения; 

· Индивидуални стипендии за учебни занимания или курсове за обучение; 

· Проекти/дейности, които не предвиждат като краен резултат внедряването в производството на съответния иновативен продукт или процес и респективно, стартиране на дейности по предоставяне на иновативната услуга от страна на предприятието;

· Дейности, чието изпълнение е стартирало преди подписването на договора за безвъзмездна финансова помощ по настоящата процедура; 

· Дейности от общ маркетингов и рекламен характер. 

Предвид изложеното, следва да проучите и възможностите за финансиране, които се предоставят по процедурите за безвъзмездна финансова помощ по ОП „Развитие на човешките ресурси” с Управляващ орган – Министерство на труда и социалната политика.  

ВЪПРОС №: 54  
Здравейте, 

Пратила съм тези въпроси преди доста време и по имейл и по факс и искам да знам кога ще получа отговор на тях, тъй като 15 дни срок за отговор на въпроси изтекоха отдавна?

Здравейте,

Искам да задам два въпроса относно процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”

1.       Във Формуляра за кандидатстване където не е опоменато до колко страници е максималното съдържание на обяснението или информацията която трябва да се предостави има ли някакви ограничения в броя страници,тъй като има обяснения които могат да достигнат до 10 страници? Това допустимо ли е или има някакви ограничения?

2.       Относно точка 4.3. от формуляра за кандидатстване- „Опишете научно-изследователската и развойна дейност, в резултат на която е разработен иновативния продукт, процес или услуга, като приведете доказателства, че иновацията е собствена разработка (по преценка на кандидата към проектното предложение могат да бъдат приложени документи, доказващи собствеността на разработката – например техническа документация за продукта/ процеса/услугата, внедрявани по проекта).”-Бихте ли ми разяснили какво точно се има предвит. Нашата фирма разработва софтуер, за който имаме удостоверение от Министерство на транспорта за иновативност и се е стигнало до идеята за разработване на този продукт възоснова на срещи проведени с бъдещи клиенти на продукта и  анализ на необходимоста от такъв тип софтуер на пазара, това ли трябва да опишем в тази точка и какво точно се има впредвид под научно-изследователската и развойна дейност, в резултат на която е разработен иновативния продукт.

Предварително благодаря за отговорите!

Евелина Павлова
17.12.2010 г.  

ОТГОВОР №: 54
Моля, вижте публикувания отговор на Въпрос №: 48. 
ВЪПРОС №: 55 

Здравейте.

Бихме искали да Ви зададем следния въпрос по програмата за безвъсмездно финансиране, 1.1.1 - 2010 г. Процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”.

Както прочетохме от насоките които са публикувани на Вашия саит за развитието на малки и средни предприятия, едно от условията е да бъде представен патент или свидетелство за полезен модел. Това е точка която касае нас. Все пак възниква въпрос на който бихме искали да получим пояснение. В насоките е записано че се представя патент или заявлението за подаден патент. Не е записано обаче че се подава свидетелство за полезен модел или неговото заявление.

Текста е:

ВАЖНО: В случаите на подадена заявка за патент за изобретение, кандидатът следва да приложи към

проектното предложение: положително становище за патентоспособност, издадено от Патентно ведомство, или, в случай, че такова все още не е издадено – проучване за патентна чистота и проучване за предшестващо състояние на техниката, извършени от Патентно ведомство или от представител по индустриална собственост, регистриран в списъка на Патентно ведомство.

Това означава че дори все още да не е издаден патента но имаме заявлението от патентно ведомство можем да кандидатстваме по оперативната програма, (кандидатът следва да приложи към проектното предложение: положително становище за патентоспособност, издадено от Патентно ведомство, или, в случай, че такова все още не е издадено – проучване за патентна чистота и проучване за предшестващо състояние на техниката, извършени от Патентно ведомство или от представител по индустриална собственост, регистриран в списъка на Патентно ведомство).

Но ако ние искаме да получим "свидетелство за регистрация на полезен модел",никъде не е записано в инструкциите (НАСОКИТЕ), дали по същия начин можем да кандидатстваме по Оперативната програма с заявлението което имаме към патентното ведомство и проучване за полезния модел и проучване за предшестващо състояние на техниката, извършени от Патентно ведомство или от представител по индустриална собственост, регистриран в списъка на Патентно ведомство).

Оставам на разположение за допълнителна информация и в очакване на Вашия отговор.

Юрий Кожухаров

20.12.2010 г. 

ОТГОВОР №: 55 
Съгласно т. 2.1.2 „Специфични критерии за допустимост на кандидатите” от Насоките за кандидатстване по настоящата процедура посочените във Вашия въпрос хипотези на допустимост се отнасят съответно до Вариант 1 – при който кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес, а в случаите на внедряване на иновативна услуга – притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата; и Вариант 4 – при който кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга – в Патентно ведомство е подадена заявка за патент за изобретение за продукта/процеса, посредством който ще се осъществява/предоставя услугата. 

Предвид изложеното, посочената във Вашия въпрос хипотеза „получаване на свидетелство за регистрация на полезен модел” не отговаря на специфичните критерии за допустимост по настоящата процедура, поради което и не се допуска участието на кандидати, които са подали заявка за свидетелство за регистрация на полезен модел. 
ВЪПРОС №: 56  
Здравейте,

Внимателно прегледах Насоките за кандидатстване, както и всички публикувани въпроси и отговори, но не открих ясни отговори на следните въпроси:

Предприятието ми желае да възползва от програмата за да внедри собствен  софтуер за производство на вид софтуерни приложения. За тази цел е необходимо софтуерът за производство да се модифицира (например да се вградят софтуерни защити от копиране), да се изработи уеб сайт за разпространение, както и много други дейности. Или накратко: необходима е немалка инвестиция в програмистки труд за модифициране и изграждане на дълготраен нематериален актив (софтуер). Основните разходи за тези дейности са за възнаграждения, осигуровки и работна среда на персонала. Спецификата е такава, че повечето от тези дейности не могат да се възложат на външни изпълнители, тъй като са специфични за Предприятието   или пък са фирмена тайна.

Но ИЗГЛЕЖДА, че това е недопустим разход според "Насоки на кандидатстване" т.2.3.2. Недопустими разходи - Специфични недопустими разходи по процедурата: "- разходи за човешки ресурси (персонал, назначен за изпълнение на проекта);".

1. Ако персонал на Предприятието извърши тези дейности, то разходите за труд (възнаграждения и др.) за този период ще могат ли да се финансират по тази програма? Какъв е начина?

2. Ако отговорът е ДА, как ще се отрази това в Бюджета? Каква методика за оценка на тези разходи ще се признае от Оценителната комисия?

3. Ако отговорът е НЕ, то съществува ли някакъв начин тези дейности по изграждане/модифициране на дълготраен нематериален актив да се  финансират от Програмата, но така, че да се извършат от Предприятието, а не от външно предприятие?

С уважение,

Александър Николов

21.12.2010 г.  

ОТГОВОР №: 56 
1. Съгласно Общите и Специфични критерии за допустимост на разходите от Насоките за кандидатстване по настоящата процедура се предвиждат като допустими следните видове разходи: 
Разходи за дълготрайни материални активи: 

- разходи за придобиване на нови машини, оборудване (вкл. компютърно оборудване, необходимо за работата на специализиран софтуер, свързан с внедряването на иновативния продукт, процес или услуга) и съоръжения, свързани с внедряване в производството на иновативния продукт, процес или услуга, включително разходи, включени в продажната цена за осъществяване на доставка, инсталиране и изпитване на оборудването/машините/съоръженията; 

- разходи за придобиване на комплектни възли, агрегати и детайли, които се влагат при създаване на части от или на цяла поточна линия за производство на иновативния продукт, и респективно реализация на иновативния процес;

- разходи за строително-монтажни работи за подобряване на функционалните характеристики на съществуващи сгради и/или производствени помещения и пряко свързани с инсталирането на закупеното по проекта оборудване, извършени от външен изпълнител – не повече от 30% от общите допустими разходи по проекта. 
Разходи за дълготрайни нематериални активи: 
- разходи за придобиване на специализиран софтуер, свързан с внедряване на иновативния продукт, процес, услуга, включително разходите за доставка, инсталиране, тестване и въвеждане в експлоатация. 

Разходи за външни услуги във връзка с осъществяване на допустимите дейности по проекта: 

- разходи за консултантски услуги, свързани със създаване/оптимизиране на технологии за производство на иновативния продукт, респективно за внедряване на иновативния процес или услуга; 

- разходи за консултантски и юридически услуги, свързани със защита на правата върху интелектуална собтвеност по внедряваните по проекта иновативни продукти/процеси/услуги;

- разходи за консултантски услуги, свързани с разработване ва маркетингови планове и стратегии за реализация на внедрените в производство иновативни продукти, процеси и услуги – извършване на маркетингови проучвания и анализи, планиране на канали за комуникация с пазара и клиентите, развитие на дистрибуционни мрежи; 

- разходи за консултантски услуги от инженерно-технически характер, свързани с процеса на внедряване на иновативния продукт, процес или услуга; 

- разходи за услуги, свързани със сертификация на иновативния процес или услуга, респективно получаване на продуктово съответствие за иновативния продукт, в съответствие с приложимите стандарти. 
Други разходи за услуги, свързани с изпълнението на задълженията по договора: 

- разходи за финансов одит на проекта – извършен от регистриран одитор – до 1% от общите допустими разходи по проекта, но не повече от 10 000 лева; 

- разходи за визуализация на проекта съгласно изискванията на Регламент ЕО 1828/2006 – не повече от 3 000 лева. 

Предвид изложеното, следва да имате предвид, че разходите за възнаграждения на собствен персонал на предприятието-кандидат по настоящата процедура се явяват НЕДОПУСТИМ разход.  

2. Пакетът документи Насоки за кандидатстване и приложения към тях по всяка една от обявените процедури за подбор на проекти по Приоритетни оси 1 и 2 на ОП „Конкурентоспособност” съдържа Критерии и методология за оценка на проектните предложения по процедурата, които включват и критерии за оценка на реалистичността и ефективността на разходите, предвидени в бюджета на подадените проектни предложения от гледна точка на пазарни цени. 

Допълнително, при подготовката на проектното предложение и разходите, които да предвидят в бюджета на проекта по отношение конкретно на разходите за възнаграждения, кандидатите могат да се ръководят от Наредбата за структурата и организацията на работната заплата, както и Приложение №: 1 „Минимален осигурителен доход по основни икономически дейности и квалификации и групи професии към чл. 8, ал. 1, т. 1 от Закона за бюджета на държавното обществено осигуряване. 
3. Следва да имате предвид, че разходите за възнаграждения на персонал, необходим за разработване на даден продукт, процес, услуга – както е посочено във Вашия въпрос, се явяват допустими за финансиране разходи по процедура за предоставяне на безвъзмездна помощ 2007BG161PO003/1.1.1 -01/2007 „Подкрепа за създаване и развитие на стартиращи иновативни предприятия” в рамките на Приоритетна ос 1 „Развитие на икономика, базирана на знанието и иновационните дейности”. С акт от 19.11.2010 г. Председателят на Комитета за наблюдение (КН) на ОП „Конкурентоспособност” утвърждава решение на КН за прекратяване на горепосочената процедура, като в резултат от проведена писмена процедура за неприсъствено вземане на решение от страна на Комитета за наблюдение на ОПК са одобрени общи критерии за избор на операции по процедура „Разработване на иновации от стартиращи предприятия”, която ще бъде до голяма степен аналогична на прекратената вече процедура. Процедура „Разработване на иновации от стартиращи предприятия” предстои да бъде обявена за подбор на проектни предложения в началото на 2011 г.  

/ОТГОВОРИ НА ВЪПРОСИ, ПУБЛИКУВАНИ НА 03.01.2011г./
ВЪПРОС №: 57   
Уважаеми дами и господа,

Имам следния въпрос по ОП „Развитие на конкурентоспособността на българската икономика” , схема BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги”:

Съгласно точка 2.1.2  Вариант 3 „Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права”. Съгласно този Вариант 3 кандидатът може да се договори с притежател на патентни права или притежател на права на полезен модел без преди това да му е възлагал тяхната разработка.

Това означава ли, че внедрявания по проекта иновативен продукт, процес, услуга, могат да не бъдат разработени от кандидата или да не бъдат създадени въз основа на договор, по който кандидатът е възложител. 

Благодаря предварително

Никола Александров

28.12.2010 г.  

ОТГОВОР №: 57  
Съгласно т. 2.1.2. „Специфични критерии за допустимост на кандидатите” от Насоките за кандидатстване по настоящата процедура, в случаите когато кандидатите попадат в хипотезата на Вариант 3 – „Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези правата.”, същите чрез апорт стават съ-притежатели на разработения продукт/процес/услуга, докато лицето разработило иновацията и притежаващо правата по интелектуална собственост става съдружник в предприятието кандидат. В този случай се приема, че внедряваната по проекта иновация е собствена разработка на кандидата.

/ОТГОВОРИ НА ВЪПРОСИ, ПУБЛИКУВАНИ НА 05.01.2011г./
ВЪПРОС №: 53    

Здравейте, 

Моля за разяснение на следните въпроси:

1. В предходен въпрос 44 публикуван от Вас е зададен следния въпрос, на който не е предоставен отговор. Моля за конкретен отговор 
Моля за указание при вариант 3 от специфичните критерии за допустимост (внедряване на иновативни продукти, като правата върху тях са апортирани в капитала на кандидата), следва ли иновативните продукти да бъдат защитени от патент, свидетелство за регистрация за полезен модел? 

2. В същия този вариант, какво имате предвид под апортиране на правата по интелектуална собственост – апортиране на правото на ползване на интелектуалната собственост или правото на собственост? Т.е. разглеждате ли е в този вариант притежателя на правата да участва с апорт само за правата но ползване и експлоатация на патента? 
3. Насоките за кандидатстване и дефинициите в него не ограничават във времето от кога следва да съществува иновативния продукт/процес/услуга на пазара и на кой пазар – национален, европейски, световен. В този случай, ако иновативния продукт е защитен от патент от 2003 г. и той е бил внедряван от притежателя му в други европейски страни, но не и на българския пазар, счита ли се това за иновативен продукт по смисъла на дефинициите, които сте посочили? Ако не, моля за уточнение, иновативният продукт освен, че е нов или значително усъвършенстван продукт, има ли ограничение от кога да съществува и за кой пазар за бъде иновативен? 

Надявам се на конкретни отговори.
Надя Ботева 
11.12.2010 г.  

ОТГОВОР №: 53 
1. Иновативните продукти внедрявани по процедура BG161PO003-1.1.03 „Развитие на стартиращи иновативни предприятия чрез подкрепа за внедряване на иновативни продукти, процеси и услуги” трябва да бъдат защитени с патент, свидетелство за регистрация на полезен модел или за иновативният продукт  или поне за продукта да е подадена заявка за патент. В допълнение, моля вижте отговора на въпрос 44, публикуван на 22.11.2010 г. в рубриката „Въпроси и отговори” по процедура. 
2. Както е посочено в т. 2.1.2. Специфични критерии за допустимост на кандидатите от Насоките за кандидатстване по процедурата, допустими за финансиране по са кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална собственост, или внедрявания по проекта иновативен продукт, процес или услуга са създадени въз основа на договор, по който кандидатът е възложител. С цел да се гарантират горните условия, в случаите на апорт по процедурата следва да се апортира правото на собственост върху внедряваната иновация.

3. Съгласно т. 1.3. „Основни дефиниции” от Насоките за кандидатстване:  

„Иновативен продукт е нов или значително усъвършенстван продукт, който може да представлява, както краен продукт за продажба на трети лица, така и база за производство на други продукти или предоставяне на услуги.

Иновативен процес е нов или значително усъвършенстван метод за по-ефективно, по-качествено и по-бързо постигане на определени резултати.

Иновативна услуга е нова или значително усъвършенствана услуга, предоставяна на база иновативен продукт или процес.

Важно: По настоящата процедура не се считат за иновации малки промени или подобрения, увеличаване на количеството произвеждана продукция чрез прибавяне на производствени или логистични системи много близки до вече съществуващи такива, изваждане от употреба на определен процес, само подмяна на дълготрайни-материални активи (ДМА) или надграждането им, промени, произтичащи изцяло от промени в цените на производствените фактори, сезонни или други циклични промени, търговия с нови или значително подобрени продукти.”

С оглед на гореизложеното, Насоките за кандидатстване не поставят ограничения по отношение на пазара, на който иновативния продукт/процес/услуга представлява новост – световен, европейски и/или национален, като кандидатите следва да имат предвид критерия за оценка „Новост/ефективност на внедряваната иновация”, посочен в „Критерии и методология за оценка на проектните предложения” (Приложение И към Насоките за кандидатстване), съгласно който в случай, че в процеса на техническа и финансова оценка, проектното предложение получи „0” точки при оценката по показател „Новост/ефективност на внедряваната иновация”, предложението ще бъде отхвърлено като несъответстващо на изискванията за качество на проектите по настоящата процедура.
